text:
да види с невъоръжено око признаци на влошаване на състоянието, способни да попречат на правилното функциониране на устройството, както и каквато и да е значима корозия.
 6.2.1.3.
 Коравите части, предназначени да преобразуват енергия, да бъдат подложени на натоварване или да предават натоварване, не трябва да бъдат крехки.
 6.2.1.4.
 Коравите детайли и части на обезопасителния колан, изработени от пластмаса, се разполагат и монтират така, че когато моторното превозно средство е в нормална експлоатация, да не могат да се захванат под плъзгаща се седалка или във врата на превозното средство. Ако една от тези части не отговаря на тези изисквания, тя се подлага на изпитване на удар при ниска температура съгласно параграф 7.5.4. Ако след изпитването се получат видими пукнатини в пластмасовите покрития или фиксаторите на коравите детайли, тези части от пластмаса се отстраняват и се проверява дали останалият комплект продължава да бъде сигурен. Ако оставащият комплект е сигурен или няма видими пукнатини, неговата проверка продължава, за да се установи дали отговаря на изискванията по параграфи 6.2.2, 6.2.3 и 6.4.
 6.2.2 Ключалка
 6.2.2.1.
 Ключалката се проектира така, че да се изключи всяка възможност за неправилно използване. Това предполага, inter alia, че трябва да бъде невъзможно ключалката да се остави в частично затворено положение. Начинът за отваряне на ключалката трябва да бъде очевиден. Частите на ключалката, за които се очаква, че могат да бъдат в контакт с тялото на потребителя, трябва да имат напречно сечение, не по-малко от 20 cm2, и ширина, не по-малка от 46 mm, измерени в равнина, разположена на максимално разстояние 2,5 mm от контактната повърхност. В случай на ключалки за колан с цялостно обхващане се приема, че последното изискване е изпълнено, ако контактната площ на ключалката с тялото на потребителя е в границите от 20 до 40 cm2.
 6.2.2.2.
 Дори когато не е натоварена, ключалката трябва да бъде затворена, независимо от положението на превозното средство. Тя трябва да не може да се освобождава по невнимание, случайно или от сила, по-малка от 1 daN. Ключалката трябва да бъде лесна за ползване и хващане; когато не е натоварена или е под въздействието на натоварването, посочено в параграф 7.8.2, тя трябва да може да се освобождава от потребителя с едно просто движение на едната ръка в едно направление; в допълнение, в случай на комплекти колани, предназначени за ползване на предни външни седалки, с изключение на обезопасителни колани с цялостно обхващане, ключалката трябва да може да се заключва от потребителя с просто движение на едната ръка в едно направление. Ключалката трябва да се освобождава чрез натискане на бутон или подобно устройство. Проекцията на повърхнината, върху която се прилага този натиск, върху равнина, перпендикулярна на направлението на първоначалното движение на бутона, при бутон в освободено положение, трябва да има следните размери: за обградени бутони — площ не по-малка от 4,5 cm2 и ширина не по-малка от 15 mm; за необградени бутони — площ не по-малка от 2,5 cm2 и ширина не по-малка от 10 mm. Площта на бутона за освобождаване на ключалката се оцветява в червено. Никоя друга част от ключалката не може да


text:
бъде оцветена в същия цвят.
 6.2.2.3.
 При изпитването съгласно параграф 7.5.3 по-долу ключалката трябва да функционира нормално.
 6.2.2.4.
 Ключалката трябва да издържа повтарящо се действие, като преди динамичното изпитване, предвидено в параграф 7.7, трябва да се подложи на 5 000 цикъла на отваряне и затваряне при нормални условия на използване. За ключалки за колани с цялостно обхващане това изпитване може да се проведе, без да бъдат вкарани всички краища.
 6.2.2.5.
 Необходимата сила за отваряне на ключалката при изпитването, посочено в параграф 7.8, трябва да бъде не по-голяма от 6 daN.
 6.2.2.6.
 Ключалката се изпитва на якост по реда на параграфи 7.5.1 и, ако е приложимо, 7.5.5 Тя не трябва да се счупи, да се изкриви сериозно или да се отдели, когато се подложи на въздействието на посочената сила.
 6.2.2.7.
 При ключалки, които съдържат компоненти, общи за два комплекта, изпитванията на якост и за освобождаване, предвидени в параграфи 7.7 и 7.8, се провеждат и при положение, при което към частта от ключалката, предназначена за единия комплект, е съединена съединяващата се част от другия комплект, ако ключалката може да се съедини по този начин в реални условия на употреба.
 6.2.3. Устройство за регулиране на колан
 6.2.3.1.
 След закопчаване от страна на пътника коланът трябва или да се регулира автоматично, за да пасне на потребителя, или да е проектиран така, че ръчното регулиращо устройство да е леснодостъпно за седнал потребител и да е удобно и лесно за ползване. Коланът трябва да може да се затяга с една ръка, за да пасва на телосложението на потребителя и местоположението на седалката в превозното средство.
 6.2.3.2.
 От всяко устройство за регулиране на колан се изпитват два образеца в съответствие с изискванията по параграф 7.3. За всеки образец от устройството за регулиране приплъзването на лентата не трябва да надхвърля 25 mm, а сумата от изместванията за всички устройства за регулиране на колан не трябва да надхвърля 40 mm.
 6.2.3.3.
 Всички устройства за регулиране се изпитват на якост по реда на параграф 7.5.1. Те не трябва да се счупят или да се отделят, когато са подложени на посоченото натоварване.
 6.2.3.4.
 Когато се провежда изпитване съгласно параграф 7.5.6, необходимата сила за задействане на всяко ръчно устройство не бива да надхвърля 5 daN.
 6.2.4. Присъединителни приспособления и устройства за височинно регулиране на колан
 Присъединителните приспособления се изпитват на якост, както е посочено в параграфи 7.5.1 и 7.5.2. Конкретните устройства за височинно регулиране на колан се изпитват на якост, както е посочено в параграф 7.5.2 от настоящото правило, когато не са били изпитвани на превозни средства по реда на Правило No 14 (в неговата последно изменена версия) по отношение закрепването на обезопасителните колани. Тези части не трябва да се счупят или отделят, когато са подложени на посоченото натоварване.
 6.2.5. Прибиращи устройства
 Прибиращите устройства се подлагат на изпитвания и трябва да отговарят на изискванията, посочени по-долу, включително и да издържат изпитванията на якост, посочени в параграфи 7.5.1 и 7.5.2. (Тези изисквания изключват, поради характера си, прибиращите устройства без блокировка.)
 6.2.5.1. Прибиращи устройства с ръчно деблокиране
 6.2.5.1.1.
 Лентата на обезопасителен колан, оборудван с

type: contracts

jurisdiction: EU


text:
прибиращо устройство с ръчно деблокиране, не бива да се придвижва с повече от 25 mm между застопоряващите положения на прибиращото устройство.
 6.2.5.1.2.
 Лентата на обезопасителния колан трябва да се изтегля от прибиращото устройство с ръчно деблокиране до 6 mm от максималната ѝ дължина, при прилагане на натоварване между 1,4 daN и 2,2 daN върху лентата в нормалното направление на изтегляне.
 6.2.5.1.3.
 Лентата многократно се изтегля от прибиращото устройство и се оставя да се прибере по описания в параграф 7.6.1 метод до изпълнението на 5 000 цикъла на изтегляне и прибиране. След това прибиращото устройство се подлага на изпитването за устойчивост на корозия, посочено в параграф 7.2, последвано от изпитването за устойчивост на прах, посочено в параграф 7.6.3. След подлагането на тези изпитвания лентата трябва да издържи успешно още 5 000 цикъла на изтегляне и прибиране. След провеждането на описаните изпитвания прибиращото устройство трябва да функционира правилно и да отговаря на изискванията на параграфи 6.2.5.1.1 е 6.2.5.1.2.
 6.2.5.2. Прибиращи устройства с автоматична блокировка
 6.2.5.2.1.
 Лентата на комплект обезопасителен колан, оборудван с автоматично прибиращо устройство с блокировка, не бива да се придвижва на повече от 30 mm между застопоряващите позиции на прибиращото устройство. При движение в посока назад, извършено от потребителя, коланът или остава в първоначалното си положение, или се връща до първоначалното положение автоматично при следващи движения в посока напред, извършени от потребителя.
 6.2.5.2.2.
 Ако прибиращото устройство е част от надбедрен колан, прибиращата сила на лентата трябва да бъде не по-малка от 0,7 daN, когато се измерва в свободната дължина между манекена и прибиращото устройство в съответствие с параграф 7.6.4.
 Ако прибиращото устройство е част от диагонална лента за обезопасяване на горната част на торса, прибиращата сила на лентата трябва да бъде не по-малка от 0,1 daN и не по-голяма от 0,7 daN, когато се измерва по същия начин.
 6.2.5.2.3.
 Лентата многократно се изтегля от прибиращото устройство и се оставя да се прибере по описания в параграф 7.6.1 метод до изпълнението на 5 000 цикъла на изтегляне и прибиране. След това прибиращото устройство се подлага на изпитването за устойчивост на корозия, посочено в параграф 7.2, последвано от изпитването за устойчивост на прах, посочено в параграф 7.6.3. След подлагането на тези изпитвания лентата трябва да издържи успешно още 5 000 цикъла на изтегляне и прибиране. След провеждането на описаните изпитвания прибиращото устройство трябва да функционира правилно и да отговаря на изискванията на параграфи 6.2.5.2.1 и 6.2.5.2.2..
 6.2.5.3. Аварийни прибиращи устройства с блокировка
 6.2.5.3.1.
 Аварийното прибиращо устройство с блокировка трябва да отговаря на посочените по-долу изисквания, когато се изпитва в съответствие с параграф 7.6.2. В случай че то е снабдено с устройство с възприемане на един сигнал, съобразно разпоредбата на параграф 2.14.4.1, са валидни само спецификациите по отношение на закъснение на превозното средство.
 6.2.5.3.1.1.
 Блокирането на аварийното прибиращо устройство с блокировка трябва да настъпи, когато закъснението на превозното средство достигне стойност от 0,45 g (5) за прибиращо устройство тип 4 или стойност от 0,85 g за прибиращо устройство тип 4N.
 6.2.5.3.1.2.
 Аварийното прибиращо устройство с блокировка не бива да се блокира при ускорение


text:
на лентата, измерено в посока на развиване, по-малко от 0,8 g за прибиращо устройство тип 4 или по-малко от 1,0 g за прибиращо устройство тип 4N.
 6.2.5.3.1.3.
 Аварийното прибиращо устройство с блокировка не бива да се блокира, когато датчикът е наклонен под ъгъл, непревишаващ 12o, във всяко направление спрямо посоченото от производителя монтажно положение.
 6.2.5.3.1.4.
 То следва да се блокира, когато датчикът е наклонен под ъгъл по-голям от 27o за прибиращо устройство тип 4 или 40o за прибиращо устройство тип 4N във всяко направление спрямо посоченото от производителя монтажно положение.
 6.2.5.3.1.5.
 Когато действието на прибиращото устройство зависи от външни сигнали или източник на енергия, устройството му трябва да осигурява автоматично блокиране на прибиращото устройство в случаи на отказ или прекъсване на сигнала или източника на енергия. Това изискване може да не се спазва в случай на прибиращо устройство, възприемащо повече от един сигнал, при условие че възприемането само на един сигнал зависи от външен сигнал или източник на енергия и отказът на сигнала или източника на енергия се посочва на водача чрез оптични и/или акустични средства.
 6.2.5.3.2.
 Когато аварийно прибиращо устройство с блокировка с възприемане на повече от един сигнал, включително чувствителност към лентата, се изпитва по реда, указан в параграф 7.6.2, то следва да отговаря на посочените изисквания и да се блокира, когато ускорението на лента, измерено в посока на развиване, е не по-малко от 2,0 g.
 6.2.5.3.3.
 При всяко от изпитванията, посочени в параграфи 6.2.5.3.1 и 6.2.5.3.2, движението на лентата преди прибиращото устройство да се застопори не трябва да превишава 50 mm, като за начало се вземе дължината, посочена в параграф 7.6.2.1. При изпитването, посочено в параграф 6.2.5.3.1.2, устройството не бива да се застопорява до първите развити 50 mm от лентата, за начало на които се взема дължината, определена в параграф 7.6.2.1.
 6.2.5.3.4.
 Ако прибиращото устройство е част от надбедрен колан, силата на прибиране на лентата трябва да бъде не по-малка от 0,7 daN, когато се измерва в свободната дължина между манекена и прибиращото устройство в съответствие с параграф 7.6.4.
 Ако прибиращото устройство е част от диагонална лента, силата на прибиране на лентата трябва да бъде не по-малка от 0,1 daN и не по-голяма от 0,7 daN, когато се измерва по същия начин, освен по отношение на обезопасителен колан, оборудван с устройство за намаляване на натоварването, в който случай минималната сила на прибиране може да се намали до 0,05 daN, само когато такова устройство е в работно положение. Ако лентата преминава през водач или ролка, силата на прибиране се измерва в свободната дължина между манекена и водача или ролката.
 Ако комплектът съдържа устройство, което при ръчно или автоматично действие не допуска лентата да бъде изцяло прибрана, такова устройство не бива да функционира, когато се определя изпълнението на тези изисквания.
 Ако комплектът колан включва устройство за намаляване на натоварването, силата на прибиране на лентата, описана по-горе, се измерва при работно и при неработно положение на устройството, когато се оценява изпълнението на тези изисквания преди и след изпитванията за дълготрайност в съответствие с параграф 6.2.5.3.5.
 6.2.5.3.5.
 Лентата се изтегля от


text:
прибиращото устройство и се оставя да се прибере многократно по описания в параграф 7.6.1 метод до изпълнението на 40 000 цикъла на изтегляне и прибиране. След това прибиращото устройство се подлага на изпитването за устойчивост на корозия, посочено в параграф 7.2, последвано от изпитването за устойчивост на прах, посочено в параграф 7.6.3. След подлагането на тези изпитвания лентата трябва да издържи успешно още 5 000 цикъла на изтегляне и прибиране (или общо 45 000 цикъла).
 Ако комплектът колан включва устройство за намаляване на натоварването, горните изпитвания се провеждат при работно и неработно положение на устройството за намаляване на натоварването.
 След провеждането на описаните изпитвания, прибиращото устройство трябва да функционира правилно и да отговаря на изискванията на параграфи 6.2.5.3.1, 6.2.5.3.3 и 6.2.5.3.4.
 6.2.5.4.
 Прибиращите устройства трябва да отговарят, след провеждането на изпитванията за дълготрайност, предвидени в параграф 6.2.5.3.5, и непосредствено след измерването на силата на прибиране в съответствие с параграф 6.2.5.3.4, на следните две изисквания:
 6.2.5.4.1.
 при изпитване на прибиращи устройства, с изключение на прибиращи устройства с автоматична блокировка, в съответствие с параграф 7.6.4.2, прибиращите устройства трябва да предотвратяват появата на хлабина между тялото и колана, и
 6.2.5.4.2.
 при отключване на ключалката за освобождаване на накрайника на колана прибиращото устройство трябва да прибира самостоятелно и изцяло лентата на колана.
 6.2.6. Устройство за предварително натоварване
 6.2.6.1.
 След като е било подложено на изпитване за устойчивост на корозия в съответствие с параграф 7.2, устройството за предварително натоварване (включително датчикът за сблъсък, присъединен към устройството посредством оригиналните щепселни съединения, но без да протича ток през тях) следва да функционира нормално.
 6.2.6.2.
 Извършва се проверка дали евентуално случайно задействане на устройството не би породило риск от нараняване на потребителя.
 6.2.6.3.
 В случай на пиротехнически устройства за предварително натоварване:
 6.2.6.3.1.
 след като е било подложено на кондициониране съгласно параграф 7.9.2, устройството за предварително натоварване не бива да се задейства от температура и следва да функционира нормално.
 6.2.6.3.2.
 Вземат се предпазни мерки за недопускане изпусканите горещи газове да причинят запалване на съседни лесно запалими материали.
 6.3. Ленти
 6.3.1. Общи положения
 6.3.1.1.
 Характеристиките на лентите са такива, че да осигуряват, доколкото е възможно, равномерно разпределение на натиска на лентите върху тялото на потребителя по цялата им широчина, като лентите не се усукват, дори когато са под въздействие на товар. Те трябва да имат свойствата да поглъщат и да разсейват енергия. Лентите имат оформени иви, които не се разплитат при използване.
 6.3.1.2.
 Широчината на лентите при товар от 980 daN трябва да бъде не по-малка от 46 mm. Този размер се измерва по време на изпитването на якост на разрушаване, посочено в параграф 7.4.2, без спиране на изпитвателното устройство.
 6.3.2. Якост след кондициониране в помещение
 В случай на два образеца ленти, кондиционирани съгласно параграф 7.4.1.1, разрушаващият товар на лентата, определен в параграф 7.4.2, не трябва да бъде по-малък от 1 470 daN. Разликата между разрушаващите товари на двата образеца не трябва да надвишава 10 % от по-големия измерен разрушаващ товар.
 6.3.3. Якост след специално кондициониране
 В случай на два образеца ленти, кондиционирани съгласно една от разпоредбите на параграф 7.4.1


text:
(с изключение на 7.4.1.1), разрушаващият товар на лентата трябва да бъде не по-малък от 75 % от средната стойност на товарите, определени с изпитването по параграф 6.3.2, и не по-малък от 1 470 daN. Техническата служба може да отмени едно или повече от тези изпитвания, ако съставът на използвания материал или наличната информация прави изпитването или изпитванията излишни.
 6.4. Комплект колан или система за обезопасяване
 6.4.1. Динамично изпитване
 6.4.1.1.
 Комплектът колани или системата за обезопасяване се подлага на динамично изпитване в съответствие с параграф 7.7.
 6.4.1.2.
 Динамичното изпитване се провежда върху два комплекта колани, които не са били предварително натоварвани, освен в случаите на комплект колани, представляващи част от системи за обезопасяване, когато динамичното изпитване се провежда върху системите за обезопасяване, предназначени за една група седалки, които преди това не са били натоварвани. Ключалките на изпитваните колани трябва да отговарят на изискванията, посочени в параграф 6.2.2.4. В случаите на обезопасителни колани с прибиращи устройства прибиращото устройство трябва да е преминало изпитването за устойчивост на прах по параграф 7.6.3; а в случаите на обезопасителни колани или системи за обезопасяване, оборудвани с устройство за предварително натоварване, съдържащо пиротехнически средства, устройството предварително се подлага на кондициониране по параграф 7.9.2.
 6.4.1.2.1.
 Коланите трябва да са преминали изпитването за устойчивост на корозия, описано в параграф 7.2, след което ключалките се подлагат на допълнителни 500 цикъла на отваряне и затваряне при нормални условия на употреба.
 6.4.1.2.2.
 Обезопасителните колани с прибиращи устройства предварително трябва да са били подложени на изпитванията, посочени в параграф 6.2.5.2 или 6.2.5.3. Когато прибиращото устройство вече е било подложено на изпитване за устойчивост на корозия съгласно параграф 6.4.1.2.1, това изпитване може да не се повтаря.
 6.4.1.2.3.
 В случай на обезопасителен колан, предназначен за използване с устройство за регулиране по височина съгласно параграф 2.14.6, изпитването се провежда като устройството е регулирано в най-неблагоприятното(ите) положение(я), избрано(и) от техническата служба, отговорна за изпитването. Ако устройството за регулиране на височината включва самите устройства за закрепване, както е регламентирано в разпоредбите на Правило No 14, техническата служба, отговорна за изпитванията, може, по своя преценка, да приложи разпоредбите на параграф 7.7.1.
 6.4.1.2.4.
 В случай на обезопасителен колан с устройство за предварително натоварване минималното изместване, определено в параграф 6.4.1.3.2, може да бъде намалено наполовина. За целите на това изпитване устройството за предварително натоварване трябва е в действие.
 6.4.1.2.5.
 В случай на обезопасителен колан с устройство за намаляване на натоварването, коланът трябва да се подложи на изпитване за дълготрайност като посоченото устройство трябва да бъде в работно положение в съответствие с параграф 6.2.5.3.5 преди провеждането на динамичното изпитване. След това динамичното изпитване се провежда, като устройството за намаляване на натоварването е в работно положение.
 6.4.1.3.
 При това изпитване трябва да се изпълнят следните изисквания:
 6.4.1.3.1.
 никоя от частите от комплекта колан или системата за обезопасяване, осигуряващи задържането на потребителя, не се счупва и нито една ключалка, блокировка или системата за преместване не се освобождава или отблокира; и
 6.4.1.3.2.
 изместването напред на манекена е между 80 и 200 mm на нивото на таза в случай на надбедрени колани. За други типове колани


text:
изместването напред е между 80 и 200 mm на нивото на таза и между 100 и 300 mm на нивото на гръдния кош. В случай на колан с цялостно обхващане, посоченото по-горе минимално изместване може да бъде намалено наполовина. Тези измествания са спрямо точките за измерване, показани в приложение 7, фигура 6 към настоящото правило.
 6.4.1.3.3.
 В случай на обезопасителен колан, предназначен за използване при предно външно място за сядане, защитено с въздушна възглавница пред него, изместването на контролната точка на гръдния кош може да надвишава посоченото в параграф 6.4.1.3.2, ако нейната скорост при тази стойност не надвишава 24 km/h.
 6.4.1.4.
 В случай на система за обезопасяване:
 6.4.1.4.1.
 Движението на контролната точка на гръдния кош може да надвиши посоченото в параграф 6.4.1.3.2, ако чрез изчисление или чрез допълнително изпитване може да се покаже, че нито една част от торса или главата на манекена, използван при динамичното изпитване, не би била в контакт с която и да е предна корава част на превозното средство, освен контактът на гръдния кош с кормилната уредба, ако последната отговаря на изискванията на Правило No 12, при условие че този контакт не се получава при скорост, по-висока от 24 km/h. За целите на тази оценка се приема, че седалката е в местоположението, посочено в параграф 7.7.1.5.
 6.4.1.4.2.
 При превозни средства, в които се използват такива устройства, системите за изместване и застопоряване, позволяващи на пътниците от всички седалки да напуснат превозното средство, трябва след динамично изпитване отново да могат да бъдат въведени ръчно в действие.
 6.4.1.5.
 Като изключение, в случаите на система за обезопасяване, изместванията могат да бъдат по-големи от посочените в параграф 6.4.1.3.2, когато към горното устройство за закрепване, поставено на седалката, се прилага изключението, предвидено в параграф 7.4 от Правило No 14.
 6.4.2. Якост след процедура на изтриване
 6.4.2.1.
 При двата образеца, кондиционирани съгласно параграф 7.4.1.6, разрушаващият товар се оценява съгласно параграфи 7.4.2 и 7.5. Той трябва да бъде най-малкото равен на 75 % от средната стойност на разрушаващите товари, определени по време на изпитванията на неизносени ленти, и не по-малък от минималния товар, предвиден за изпитваните детайли. Разликата между разрушаващите товари на двата образеца не трябва да бъде по-голяма от 20 % от най-високия измерен разрушаващ товар. При процедури от тип 1 и тип 2 изпитването на якост на разрушаване се провежда само върху образци на ленти (параграф 7.4.2). При процедури от тип 3 изпитването на якост на разрушаване се провежда върху лентата и съответните метални части (параграф 7.5).
 6.4.2.2.
 Детайлите, които се подлагат на процедура за изтриване, са посочени в таблицата по-долу, като типовете процедури, които са подходящи за тях, са обозначени със знак x. За всяка процедура се използва нов образец.
 Процедура тип 1
 Процедура тип 2
 Процедура тип 3
 Присъединително приспособление
 —
 —
 x
 Водач или ролка
 —
 x
 —
 Скоба на ключалка
 —
 x
 x
 Регулиращо устройство
 x
 —
 x
 Части, пришити към лентата
 —
 —
 x
 7. ИЗПИТВАНИЯ
 7.1. Приложение на образците, представени за одобряване на тип обезопасителен колан или система за обезопасяване (вж. приложение 13 към настоящото правило)


text:
7.1.1.
 Два колана или системи за обезопасяване се предоставят за изпитването за контрол на ключалката, на ниска температура на ключалката, на ниска температура, съгласно параграф 7.5.4, когато провеждането му е необходимо, на дълготрайност на ключалката, на корозия на колана, действието на прибиращото устройство, динамично изпитване и изпитване за отваряне на ключалката след динамично изпитване. Един от образците се използва при проверката на колана или системата за обезопасяване.
 7.1.2.
 Един колан или система за обезопасяване се предоставя за изпитването за контрол на ключалката, изпитването на якост на ключалката, на монтирането на присъединителните приспособления, регулиращите устройства за колана и когато е необходимо — прибиращите устройства .
 7.1.3.
 Два колана или системи за обезопасяване се предоставят за изпитването за контрол на ключалката, изпитването на микроприплъзване и изпитването на изтриване. Изпитването на действието на устройството за регулиране на колана се провежда върху един от двата образеца.
 7.1.4.
 Образецът от лентата се използва за изпитване на лентата на якост на разрушаване. Част от този образец се съхранява за срока на валидност на издаденото одобряване.
 7.2. Изпитване за устойчивост на корозия
 7.2.1.
 Пълен комплект на обезопасителен колан се поставя в изпитвателна камера, както е посочено в приложение 12 към настоящото правило. В случай на комплект, съдържащ прибиращо устройство, лентата се развива до пълната ѝ дължина без 300 ± 3 mm. С изключение на необходимите краткотрайни прекъсвания, например за проверка и допълване на соления разтвор, изпитването на образеца продължава без прекъсване за период от 50 часа.
 7.2.2.
 След приключване на изпитването комплектът се измива внимателно или се потапя в чиста течаща вода с температура не по-висока от 38 oC, за да се отстрани евентуално отлагане на сол, образувано по време на изпитването, и се изсушава при стайна температура за 24 часа преди да се провери в съответствие с параграф 6.2.1.2.
 7.3. Изпитване на микроприплъзване (вж. приложение 11, фигура 3 към настоящото правило)
 7.3.1.
 Образците, които се подлагат на изпитването на микроприплъзване, се държат минимум 24 часа преди изпитването във въздушна среда с температура 20 ±5 oС и относителна влажност 65 ± 5 %. Изпитването се провежда при температура между 15 и 30 oС.
 7.3.2.
 По време на изпитването се вземат мерки свободният участък на регулиращото устройство да сочи нагоре или надолу върху изпитвателния стенд, както е в превозното средство.
 7.3.3.
 Към долния край на парчето лентата се прикрепя товар от 5 daN. Другият край се подлага на движение напред-назад с обща амплитуда 300 ± 20 mm (вж. фигурата).
 7.3.4.
 Ако има свободен край, служещ като резервна лента, той при никакви обстоятелства не се закрепва или защипва към участъка под товар.
 7.3.5.
 На изпитвателния стенд лентата в разхлабено положение се спуска от регулиращото устройство във вдлъбната крива, както е в превозното средство. Прилаганият на изпитвателния стенд товар от 5 daN се направлява вертикално по такъв начин, че да се предотвратят люлеенето на товара и усукването на колана. Присъединителното приспособление се фиксира към товара от 5 daN, както е в превозното средство.
 7.3.6.
 Преди действителното начало на изпитването се изпълнява серия от 20 цикъла, така че системата за самозатягане


text:
да се установи правилно.
 7.3.7.
 Изпълняват се 1 000 цикъла при честота 0,5 цикъла в секунда при обща амплитуда 300 ± 20 mm. Прилага се товар 5 daN само за времето, съответстващо на преместване 100 ± 20 mm за всеки полупериод.
 7.4. Кондициониране на ленти и изпитване на якост на разрушаване (статично)
 7.4.1. Кондициониране на лентите за изпитване на якост на разрушаване
 Образците, отрязани от лентата, съгласно параграф 3.2.4, се кондиционират, както следва:
 7.4.1.1. Кондициониране на топлина и хигрометрия
 Лентата престоява най-малко 24 часа при температура на въздуха 20 ±5 oC и относителна влажност 65 ± 5 %. Ако изпитването не може да се проведе незабавно след кондиционирането, образецът се съхранява в херметически затворен контейнер до започване на изпитването. Разрушаващият товар на лентата се определя в рамките на 5 min от изваждането ѝ от кондициониращата въздушна среда или контейнера.
 7.4.1.2. Кондициониране на светлина
 7.4.1.2.1.
 Прилагат се разпоредбите на Препоръка ISO 105-BO2 (1978 г.). Лентата се излага на светлина за време, достатъчно, за да се създаде затихване на стандартно синьо тип 7 до контраст, равен на степен 4 на сивата скала.
 7.4.1.2.2.
 След излагането на светлина лентата престоява най-малко 24 часа при температура на въздуха 20 ±5 oC и относителна влажност 65 ± 5 %. Ако изпитването не може да се проведе незабавно след кондиционирането, образецът се съхранява в херметически затворен контейнер до започване на изпитването. Разрушаващият товар на лентата се определя в рамките на 5 min от изваждането ѝ от кондициониращата инсталация.
 7.4.1.3. Кондициониране на студ
 7.4.1.3.1.
 Лентата престоява най-малко 24 часа във въздушна среда с температура 20 ±5 oС и относителна влажност 65 ± 5 %.
 7.4.1.3.2.
 След това лентата престоява 1,5 часа върху равна повърхност в нискотемпературна камера при температура на въздуха в камерата - 30 ± 5 oС. След това лентата се нагъва и в нагънато състояние се натоварва с маса 2 kg, предварително изстудена до - 30 ± 5 oС. След като лентата престои под товар 30 min в същата нискотемпературна камера, масата се отстранява и разрушаващият товар се измерва в рамките на 5 min от изваждането на лентата от камерата.
 7.4.1.4. Кондициониране на топлина
 7.4.1.4.1.
 Лентата престоява в продължение на 3 часа в нагревателна камера при температура 60 ± 5 oС и относителна влажност 65 ± 5 %.
 7.4.1.4.2.
 Разрушаващият товар се определя в рамките на 5 min от изваждането на лентата от нагревателната камера.
 7.4.1.5. Изпитване за въздействие на вода
 7.4.1.5.1.
 Лентата престоява напълно потопена в дестилирана вода в продължение на 3 часа при температура 20 ± 5 oС. Във водата предварително се добавя незначително количество мокрещо вещество. Може да се използва всяко мокрещо вещество, подходящо за изпитваната материя.
 7.4.1.5.2.
 Разрушаващият товар се определя в рамките на 10 min от изваждането на лентата от водата.
 7.4.1.6. Кондициониране за изтриване
 7.4.1.6.1.
 Кондиционирането за изтриване се провежда на всяко устройство, при което лентата е в контакт с твърда част от колана, с изключение на всички регулиращи устройства, по отношение на които изпитването за микроприплъзване (параграф 7.3) показва, че приплъзванията на лентата са по-малки от половината от


text:
посочената величина, в който случай не се изисква провеждане на процедура тип 1 – кондициониране на изтриване (параграф 7.4.1.6.4.1). Изпитвателната апаратура се настройва така, че да се запазва относителното разположение на лента спрямо контактната повърхност.
 7.4.1.6.2.
 Образците се държат минимум 24 часа във въздушна среда с температура 20 ± 5 oС и относителна влажност 65 ± 5 %. Температурата в помещението по време на изпитването трябва да бъде между 15 и 30 oС.
 7.4.1.6.3.
 Изискванията за всяка процедура на изтриване са посочени в следната таблица.
 Товар
 daN
 Честота
 Hz
 Брой цикли
 Преместване
 (mm)
 Процедура тип 1
 2,5
 0,5
 5 000
 300 ± 20
 Процедура тип 2
 0,5
 0,5
 45 000
 300 ± 20
 Процедура тип 3 (6)
 от 0 до 5
 0,5
 45 000
 —
 Преместването, посочено в петата колона на таблицата, представлява амплитудата от движението напред и назад, приложено върху лентата.
 7.4.1.6.4.
 Специални процедури на кондициониране
 7.4.1.6.4.1.
 Процедура тип 1: в случаи, когато лентата се плъзга през регулиращо устройство.
 На единия край на лентата се прилага вертикално и непрекъснато товар от 2,5 daN – другият край на лентата се прикрепва към устройство, което придава на лентата хоризонтално възвратно-постъпателно движение.
 Регулиращото устройство се разполага върху хоризонталния участък от лентата така, че тя да остава под въздействието на товар (вж. приложение 11, фигура 1 към настоящото правило).
 7.4.1.6.4.2
 Процедура тип 2: в случаи, когато лентата променя посоката си при преминаване през недеформираща се част.
 По време на изпитването ъглите, които двете ленти сключват помежду си, се поддържа в съответствие с указаното в приложение 11, фигура 2 към настоящото правило.
 По време на изпитването се прилага постоянен товар от 0,5 daN.
 Ако лентата променя посоката си повече от един път при преминаване през недеформираща се част, товарът от 0,5 daN може да бъде увеличен така, че да се достигне предвиденото движение на лентата от 300 mm през тази недеформираща се част.
 7.4.1.6.4.3.
 Процедура тип 3: в случаи, когато лентата е закрепена към недеформираща се част посредством зашиване или подобни начини.
 Общото преместване трябва да бъде 300 ± 20 mm като товар от 5 daN се прилага само през времето, съответстващо на преместване от 100 ± 20 mm за всеки половин период (вж. приложение 11, фигура 3 към настоящото правило).
 7.4.2. Изпитване на якост на разрушаване на лента (статично изпитване)
 7.4.2.1.
 Изпитването се провежда всеки път върху два нови образеца от лента с достатъчна дължина, кондиционирани в съответствие с разпоредбите на параграф 7.4.1.
 7.4.2.2.
 Всяка лента се захваща между челюстите на устройството за изпитване на опън. Челюстите се проектират така, че да се избегне скъсване на лентата при или близо до мястото на контакт с тях. Скоростта на движение е около 100 mm/min. Свободната дължина на образеца между челюстите на устройството в началото на изпитването е 200 ± 40 mm.
 7.4.2.3.
 Когато товарът достигне 980 daN, се измерва ширината на лентата, без да се спира изпитвателното устройство.
 7.4.2.4.
 След това товарът се увеличава до скъсването на лентата и се отбелязва величината на товара при скъсване.
 7.4.2.5.
 Ако лентата приплъзне или се скъса в


text:
мястото на контакт с една от двете челюсти или в рамките на 10 mm от която и да е от тях, изпитването се счита за невалидно и се провежда ново изпитване върху друг образец.
 7.5. Изпитване за компоненти на комплект колан, съдържащи корави части
 7.5.1.
 Ключалката и регулиращото устройство за лента се присъединяват към устройството за изпитване на опън чрез техните нормални присъединителни приспособления към комплекта колан, след което се прилага товар от 980 daN.
 В случай на колани с цялостно обхващане ключалката се присъединява към изпитвателното устройство чрез лентите, прикрепени към ключалката и накрайника или двата накрайника, разположени по приблизително симетричен начин спрямо геометричния център на ключалката. Ако ключалката или регулиращото устройство е част от присъединителното приспособление или от общата част на колан с три точки, ключалката или регулиращото устройство се изпитват заедно с присъединителното приспособление съгласно параграф 7.5.2, с изключение на случая на прибиращи устройства с ролка или лентов водач, монтирани при горното устройство за закрепване на колана, когато изпитвателният товар е 980 daN, а дължината на лентата, оставаща навита на макарата е равна на дължината, получена при блокиране, колкото е възможно по-близко до 450 mm от края на лентата.
 7.5.2.
 Присъединителните приспособления и всякакви устройства за регулиране на височината на колана се изпитват по начина, посочен в параграф 7.5.1, но с товар от 1 470 daN и с изключение на случаите, когато се прилагат разпоредбите от второто изречение от параграф 7.7.1, при най-неблагоприятните условия, които е вероятно да настъпят в превозно средство с правилно монтиран колан. В случай на прибиращи устройства изпитването се провежда при лента, напълно развита от макарата.
 7.5.3.
 Два образеца от пълния комплект колан се поставят в нискотемпературна камера при - 10 ± 1 oС за 2 часа. Веднага след изваждането от камерата частите на ключалката, които се сглобяват една към друга, се сдвояват ръчно заедно.
 7.5.4.
 Два образеца от пълния комплект колан се поставят в нискотемпературна камера при - 10 ± 1 o С за 2 часа. Всички корави части и детайли, изработени от пластмаса, при изпитването се полагат поред върху плоска стоманена повърхност (която е била държана с образците в нискотемпературната камера), поставени хоризонтално върху повърхността на плътен, корав блок с маса най-малко 100 kg и в рамките на 30 sec от изваждането на образците от нискотемпературната камера върху тях се пуска под силата на гравитацията стоманена тежест с маса 18 kg от височина 300 mm. Ударната повърхност на тежестта от 18 kg трябва да има твърдост най-малко 45 HRC и форма на изпъкнала повърхнина с напречен радиус 10 mm и радиус по дължина 150 mm, разположена на централната линия на масата. Единият образец се изпитва по оста на огънатия блок, успореден с лентата, а другият образец — на 90 o спрямо лентата.
 7.5.5.
 Ключалки, които имат общи части между два обезопасителни колана, се натоварват така, че да се симулират условията на използване в превозното средство при седалки, регулирани в средно положение. Прилага се товар от 1 470 daN едновременно към всяка от лентите. Направлението на прилагане на товара се установява в


text:
съответствие с параграф 7.7.1. Подходяща апаратура за това изпитване е показана в приложение 10 към настоящото правило.
 7.5.6.
 Когато се изпитва което и да е ръчно регулиращо устройство, лентата се изтегля с равномерна скорост през това устройство, като се вземат предвид нормалните условия на използване при скорост приблизително 100 mm/sec, и се измерва максималната сила до най-близките 0,1 daN след първите 25 mm от движението на лентата. Изпитването се провежда в двете посоки на движение на лентата през регулиращото устройство, като лентата се подлага на този цикъл 10 пъти преди провеждане на измерването.
 7.6. Допълнителни изпитвания за обезопасителни колани с прибиращи устройства
 7.6.1. Дълготрайност на механизма на прибиращото устройство
 7.6.1.1.
 Лентата се изтегля и се отпуска до прибирането ѝ за изисквания брой цикли при честота не повече от 30 цикъла за минута. В случай на аварийни прибиращи устройства с блокировка при всеки пети цикъл се прави по-рязко изтегляне, за да се блокира прибиращото устройство.
 По-резките изтегляния се правят по равен брой при пет различни изтегляния на лентата, а именно при 90, 80, 75, 70 и 65 % от общата дължина на лентата, навита на прибиращото устройство. Когато се осигури дължина по-голяма от 900 mm, тези проценти се отнасят до крайните 900 mm от лентата, които могат да бъдат изтеглени от прибиращото устройство.
 7.6.1.2.
 Подходяща апаратура за изпитванията по параграф 7.6.1.1 е описана в приложение 3 към настоящото правило.
 7.6.2. Блокировка на аварийни прибиращи устройства с блокировка
 7.6.2.1.
 Прибиращото устройство се изпитва еднократно за блокировка, когато лентата е изтеглена до пълната си дължина без 300 ± 3 mm, които остават навити на макарата на прибиращото устройство.
 7.6.2.1.1.
 В случай на прибиращо устройство с блокировка, задействано от движението на лентата, изтеглянето е в направлението, в което нормално се получава, когато прибиращото устройство е монтирано на превозното средство.
 7.6.2.1.2.
 Когато се изпитва чувствителността на прибиращите устройства при намаляване ускорението на превозното средство, те се изпитват при посоченото изтегляне в две направления по протежение на две взаимноперпендикулярни оси, които са хоризонтални, ако прибиращото устройство е монтирано на превозно средство, както е указано от производителя на обезопасителния колан. Когато това положение не е указано, техническата служба следва да се консултира с производителя на обезопасителния колан. Едното от тези направления на изпитване трябва да се избере от техническата служба, провеждаща изпитването за одобряване, така че да се създадат най-неблагоприятните условия по отношение на задействане на блокиращия механизъм.
 7.6.2.2.
 Подходяща апаратура за изпитванията по параграф 7.6.2.1 е описана в приложение 4 към настоящото правило. Конструкцията на всяка изпитвателна апаратура трябва да осигурява достигане на изискваното ускорение, преди лентата да е изтеглена навън от прибиращото устройство на повече от 5 mm, като изтеглянето на лентата се извършва при средна величина на увеличение на ускорението от 25 g/sec (7) до не повече от 150 g/sec. (7)
 7.6.2.3.
 За проверка на съответствието с изискванията на параграфи 6.2.5.3.1.3 и 6.2.5.3.1.4, прибиращото устройство се монтира на хоризонтална маса и масата се наклонява със скорост не по-голяма от 2 o за секунда, докато се получи блокировка. Изпитването се извършва и при наклоняване на


text:
масата и в други направления, за да се гарантира, че изискванията са изпълнени.
 7.6.3. Устойчивост на прах
 7.6.3.1.
 Прибиращото устройство се поставя в изпитвателна камера, както е посочено в приложение 5 към настоящото правило. То се монтира ориентирано по начин, сходен с положението му в превозното средство. Изпитвателната камера трябва да съдържа количество прах, което отговаря на изискванията по параграф 7.6.3.2. По време на изпитването 500 mm от лентата се държат постоянно изтеглени от прибиращото устройство, с изключение на времето, когато лентата се подлага на 10 пълни цикъла на прибиране и изтегляне в рамките на 1 или 2 минути след всяко раздвижване на праха. За период от 5 часа прахът в камерата се раздвижва на всеки 20 min за 5 sec от въздух под налягане, несъдържащ влага и смазочно масло, който преминава през отвор с диаметър 1,5±0,1 mm при еталонно налягане 5,5 х 105±0,5 х 105Pa.
 7.6.3.2.
 Прахът, използван при изпитването по параграф 7.6.3.1 се състои от около 1 kg сух кварц. Прахът има следния гранулометричен състав:
 а)
 частици, преминаващи през мрежа с отвори 150 μm и диаметър на нишката 104 μm: 99 до 100 %;
 б)
 частици, преминаващи през мрежа с отвори 105 μm и диаметър на нишката 64 μm: 76 до 86 %
 в)
 частици, преминаващи през мрежа с отвори 75 μm и диаметър на нишката 52 μm: 60 до 70 %.
 7.6.4. Сили на прибиране
 7.6.4.1.
 Силата на прибиране се измерва, когато комплектът обезопасителен колан е прикрепен към манекен, както при динамичното изпитване, посочено в параграф 7.7. Опънът в лентата се измерва колкото е възможно по-близо до мястото на контакт с манекена, докато лентата се прибира при приблизителна скорост от 0,6 m/min. Ако обезопасителният колан включва устройство за намаляване на натоварването, силата на прибиране на лентата и натоварването се измерват при работно и при неработно положение на устройството.
 7.6.4.2.
 Преди провеждане на описаното в параграф 7.7 динамично изпитване, манекенът, поставен в седнало положение и облечен с памучна риза, се наклонява напред до развиване от прибиращото устройство на 350 mm от лентата, след което се връща в изходно положение.
 7.7. Динамични изпитвания на комплекта колан или системата за обезопасяване
 7.7.1.
 Комплектът колан се монтира на количка, оборудвана със седалката и с устройството за закрепване, посочени в приложение 6 към настоящото правило. Ако комплектът колан е предназначен за специфично превозно средство или за специфични типове превозни средства, разстоянията между манекена и устройствата за закрепване се определят от техническата служба, провеждаща изпитванията, или в съответствие с инструкциите за монтиране, доставени с колана, или в съответствие с данните, предоставени от производителя на превозното средство. Ако коланът е оборудван с устройство за регулиране по височина като описаното в параграф 2.14.6, местоположението на устройството и начинът за прикрепянето му трябва да бъдат определените при проектирането на превозното средство.
 В случаите, когато динамичното изпитване е било проведено за тип превозно средство, не е необходимо то да се повтаря за други типове превозни средства, когато всяка точка на закрепване е на по-малко от 50 mm разстояние от съответната точка на закрепване на изпитания колан. Допуска


text:
се и производителите да определят хипотетичното местоположение на закрепване при изпитването, за да се обхване максималният брой действителни точки на закрепване.
 7.7.1.1.
 Ако обезопасителният колан или системата за обезопасяване представлява част от комплект, който е предмет на заявление за типово одобрение като система за обезопасяване, този обезопасителен колан се монтира върху тази част от конструкцията на превозното средство, към която нормално се монтира системата за обезопасяване, и частта се закрепва неподвижно към изпитвателната количка по начина, описани в параграфи от 7.7.1.2 до 7.7.1.6.
 В случай на обезопасителен колан или система за обезопасяване с устройства за предварително натоварване, разчитащи на съставни части, различни от вградените в самия комплект колан, комплектът колан се монтира заедно с необходимите допълнителни части от превозното средство върху изпитвателната количка по начина, посочен в параграфи от 7.7.1.2 до 7.7.1.6.
 Допуска се, в случай когато тези устройства не могат да бъдат изпитани върху изпитвателна количка, производителят да докаже, че устройството отговаря на изискванията на настоящото правило чрез изпитване на стандартен челен удар при 50 km/h в съответствие с процедурата на ISO 3560 (1975).
 7.7.1.2.
 Методът за застопоряване на превозното средство по време на изпитването трябва да бъде такъв, че да не води до подсилване на устройствата за закрепване на седалките или обезопасителните колани или до намаляване на нормалната деформация на конструкцията. В него не може да присъства предна част на превозното средство, която, ограничавайки движението напред на манекена, с изключение на стъпалата, би намалила товара, прилаган върху системата за обезопасяване по време на изпитването. Отстранените части от конструкцията могат да се заменят с части с еквивалентна якост, при условие че те не пречат на движението напред на манекена.
 7.7.1.3.
 Приема се, че осигурителното устройство е задоволително, ако не въздейства върху площ, простираща се по цялата ширина на конструкцията, и ако превозното средство или конструкцията се блокират или обездвижват отпред на разстояние не по-малко от 500 mm от устройствата за закрепване на изпитваната система за обезопасяване. Конструкцията се осигурява отзад на достатъчно разстояние зад устройствата за закрепване, така че да се изпълнят изискванията на параграф 7.7.1.2.
 7.7.1.4.
 Седалките трябва да бъдат монтирани и поставени в положение за кормуване, което по преценка на техническата служба, провеждаща изпитванията за одобрение, предоставя най-неблагоприятните условия за изпитване на якост, съвместими с разполагането на манекена в превозното средство. Местоположенията на седалките се отбелязват в протокола от изпитването. Ако облегалката на седалката е регулируема, същата се застопорява по начина, посочен от производителя, или ако няма такава инструкция, се застопорява по такъв начин, че да образува ефективен ъгъл колкото е възможно по-близък до 25 o в случая на превозни средства от категории М1 и N1 и колкото е възможно по-близък до 15 o при всички останали категории.
 7.7.1.5.
 За оценката на съответствието с изискванията по параграф 6.4.1.4.1 се приема, че седалката е поставена в нейното най-предно положение на кормуване или пътуване, подходящо за размерите на манекена.
 7.7.1.6.
 Всички седалки от една и съща група се изпитват едновременно.
 7.7.1.7.
 Динамичните изпитвания на комплекта колан с цялостно обхващане се провеждат след отстраняване на лентата (комплекта ленти) за чатала,


text:
ако такива са налице.
 7.7.2.
 Комплектът колан се закрепва към манекена, описан в приложение 7 към настоящото правило, както следва: между гърба на манекена и облегалката на седалката се поставя дъска с дебелина 25 mm. Коланът се затяга здраво около манекена. Отстранява се дъската и манекенът се установява така, че цялата дължина на гърба му да е в контакт с облегалката на седалката. Проверява се дали начинът на зацепване на двете части на ключалката не е свързан с рискове за намаляване надеждността на блокировката.
 7.7.3.
 Свободните краища на лентите трябва да се простират достатъчно надалеч извън регулиращите устройства, за да позволят приплъзване.
 7.7.4.
 Количката се привежда в движение така, че в момента на удара нейната свободна скорост на движение да бъде 50 ± 1 km/h и манекенът да остава стабилен. Спирачният път на количката трябва да бъде 40 ± 5 сm. Количката трябва да остане хоризонтална по време на закъснението. Закъснение на количката се постига, като се използва апаратурата, показана в приложение 6 към настоящото правило или каквото и да е друго устройство, с което се постигат еквивалентни резултати. Апаратурата трябва да отговаря на изискванията за действие, посочени в приложение 8 към настоящото правило.
 7.7.5.
 Измерват се скоростта на количката непосредствено преди удара, преместването напред на манекена и скоростта на гръдния кош при 300 mm преместване на гръдния кош.
 7.7.6.
 След удара комплектът колани или системата за обезопасяване и техните корави части се оглеждат без отваряне на ключалката, за да се определи дали е налице отказ или счупване. В случаите на системи за обезопасяване след изпитването се проверява и дали частите от конструкцията на превозното средство, закрепени към количката, са претърпели видима трайна деформация. Всяка такава установена деформация се взема предвид при изчисленията по параграф 6.4.1.4.1.
 7.8. Изпитване на ключалката на отваряне
 7.8.1.
 За това изпитване се използват комплекти колани или устройствата за обезопасяване, които вече са преминали динамично изпитване в съответствие с параграф 7.7.
 7.8.2.
 Комплектите колани се отделят от изпитвателната количка, без да се отваря ключалката. Тогава към ключалката се прилага товар посредством директно теглене през лентите, закрепени за нея, така, че всички ленти да са подложени на сила
 daN. (n е броят на лентите, свързани към ключалката, когато е в затворено положение). Ако ключалката е присъединена към корава част, силата се прилага под същия ъгъл като този, образуван от ключалката и коравата част по време на динамичното изпитване. Със скорост 400 ± 20 mm/min към геометричния център на бутона за освобождаване на ключалката се прилага товар по протежение на фиксирана ос, успоредна на първоначалното направление на движение на бутона. По време на прилагането на силата, необходима за отваряне на ключалката, тя се задържа на място чрез корава опора. Прилаганият товар не трябва да надвишава стойността, посочена в параграф 6.2.2.5. Мястото на контакт на изпитвания комплект трябва да бъде сферично с радиус 2,5±0,1 mm. То следва да има гладка метална повърхност.
 7.8.3.
 Измерва се силата на отваряне на ключалката и се регистрира всеки отказ на ключалката.
 7.8.4.
 След изпитването за отваряне на ключалката компонентите на комплекта колан или


text:
система за обезопасяване, преминали изпитванията по параграф 7.7, се оглеждат и степента на увреждане, която е претърпял комплектът колани или системата за обезопасяване при динамичното изпитване, се отбелязва в протокола от изпитването.
 7.9. Допълнителни изпитвания на обезопасителни колани с устройства за предварително натоварване
 7.9.1. Кондициониране
 Устройството за предварително натоварване може да се отдели от обезопасителния колан, който ще се изпитва, и да се остави да престои 24 часа при температура 60 ± 5 oС. След това за 2 часа температурата се повишава до 100 ± 5 oС. След това устройството престоява 24 часа при температура - 30 ± 5 oС. След този цикъл устройството се затопля до околната температура. Ако е било отделено, се прикрепва отново към обезопасителния колан.
 7.10. Протокол от изпитването
 7.10.1.
 В протокола от изпитването се посочват резултатите от всички изпитвания по параграф 7, по-специално скорост на количката, максимално преместване напред на манекена, местоположение на ключалката по време на изпитването, ако същото може да се променя, сила на отваряне на ключалката и всеки отказ или счупване. Ако съгласно параграф 7.7.1 не са спазени изискванията за закрепване по приложение 6 към настоящото правило, в протокола се описват начините за монтиране на комплекта колани или системата за обезопасяване и са посочват важните ъгли и размери. В протокола се описва и всяка деформация или счупване на ключалката, която се е получила по време на изпитването. В случай на система за обезопасяване в протокола от изпитването се посочват и методът на закрепване на конструкцията на превозното средство към количката, местоположението на седалките и наклона на облегалките. Ако преместването напред на манекена е по-голямо от стойностите, посочени в параграф 6.4.1.3.2, в протокола се отбелязва дали са били спазени изискванията по параграф 6.4.1.4.1.
 8. ИЗИСКВАНИЯ ОТНОСНО МОНТАЖА В ПРЕВОЗНОТО СРЕДСТВО
 8.1. Оборудване на превозното средство
 8.1.1.
 С изключение на сгъваемите седалки (както са определени в Правило No 14) и местата за сядане, предназначени да се използват единствено когато превозното средство е неподвижно, седалките на превозни средства от категории M и N, както са определени в приложение 7 към Консолидираното решение (R.E.3) (8) (с изключение на превозните средства от категории М2 и М3, попадащи в класове I или II, в съответствие с Правило No 36, в клас A, в съответствие с Правило No 52, и в класове I или II и A, в съответствие с Правило No 107) се оборудват с обезопасителни колани или системи за обезопасяване, които отговарят на изискванията на настоящото правило.
 8.1.2.
 Типовете обезопасителни колани или системи за обезопасяване за всяко място за сядане, където се изисква монтиране, трябва да бъдат тези, определени в приложение 16 (с които не се допуска използване на прибиращи устройства без блокировка (параграф 2.14.1) или на прибиращи устройства с ръчно отблокиране (параграф 2.14.2). За всички места за сядане, за които в приложение 16 са посочени надбедрени колани тип B, са разрешени надбедрени колани тип Br3, с изключение на случаите, когато при използването им те се прибират до такава степен, че видимо намаляват удобството след нормално пристягане с ключалка.
 8.1.2.1.
 Същевременно, за външни места за сядане, освен


text:
предните, в превозни средства от категория N1, посочени в приложение 16 и обозначени със символа Ø, се допуска монтиране на надбедрен колан от тип Br4m или Br4Nm, когато е налице проход между седалката и най-близката странична стена на превозното средство, предназначен да позволи достъп за пътниците до останалите части на превозното средство. Пространството между седалка и странична стена на превозното средство се приема за проход, когато разстоянието между тази странична стена, при затворени врати на превозното средство, и вертикалната надлъжна равнина, преминаваща през централната линия на съответната седалка, измерена при точката R, перпендикулярно на медианната надлъжна равнина на превозното средство, е по-голямо от 500 mm.
 8.1.3.
 Когато не се изискват обезопасителни колани, по избор на производителя могат да бъдат осигурени всякакви типове обезопасителни колани или системи за обезопасяване, отговарящи на изискванията на настоящото правило. За местата за сядане, за които в приложение 16 са определени надбедрени колани, се допуска употребата на надбедрени колани тип А от типовете, разрешени в приложение 16.
 8.1.4.
 При колани с три точки, снабдени с прибиращи устройства, поне едно прибиращо устройство трябва да действа на диагоналната лента.
 8.1.5.
 С изключение на превозните средства от категория M1, може да се разреши използването на аварийно прибиращо устройство с блокировка от тип 4N (параграф 2.14.5) вместо прибиращо устройство от тип 4 (параграф 2.14.4), когато се докаже в задоволителна за техническата служба, провеждаща изпитванията, степен, че монтирането на прибиращо устройство от тип 4 не би било практично.
 8.1.6.
 За предните външни и предните централни места за сядане, посочени в приложение 16 и обозначени със символа *, се приема, че надбедрените колани от типа, определен в същото приложение, са подходящи, когато челното стъкло е разположено извън референтната зона, определена в приложение 1 към Правило No 21.
 По отношение на обезопасителните колани се приема, че челното стъкло е част от референтната зона, когато то може да влезе в статичен контакт с изпитвателната апаратура съгласно метода, описан в приложение 1 към Правило No 21.
 8.1.7.
 За всички места за сядане, посочени в приложение 16 и обозначени със символа •, се осигуряват колани с три точки от типовете, посочени в приложение 16, освен ако не е изпълнено някое от следните условия, в който случай могат да се използват двуточкови колани от тип, посочен в приложение 16.
 8.1.7.1.
 Точно отпред е разположена седалка или други части на превозното средство, отговарящи на изискванията на параграф 3.5 от приложение 1 към Правило No 80, или
 8.1.7.2.
 няма част на превозното средство, която да попада или когато превозното средство е в движение, да може да попадне в референтната зона, или
 8.1.7.3.
 частите на превозното средство, попадащи в посочената референтна зона, отговарят на изискванията за поглъщане на енергия, предвидени в приложение 6 към Правило No 80.
 8.1.8.
 С изключение на случая, обхванат от параграф 8.1.9, всяко място за сядане на пътник, снабдено с въздушна възглавница, трябва да носи предупреждение да не се използва обезопасителна система за дете, гледаща назад, на това място за сядане. Предупредителната указателна табела във формата на пиктограма, която може да включва и обяснителен текст, трябва


text:
да бъде трайно прикрепена и разположена така, че да е лесно забележима за лице, което възнамерява да монтира обезопасителна система за дете, гледаща назад, на въпросната седалка. Пример за такава пиктограма е показан на фигура 1. Трябва да е налице постоянна информация, видима по всяко време, ако предупреждението не е видимо, когато вратата е затворена.
 Фигура 1
 Цветове:
 —
 пиктограмата е в червено
 —
 седалката, детската седалка и контурната линия на въздушната възглавница са в черно
 —
 думите „въздушната възглавница“, както и изображението на въздушната възглавница са в бяло.
 8.1.9.
 Изискванията по параграф 8.1.8 не се прилагат за превозно средство, снабдено с механизъм, който регистрира автоматично наличието на обезопасителна система за деца, гледаща назад, и който осигурява, че въздушната възглавница няма да се разгъне, когато е поставена такава обезопасителна система за деца.
 8.1.10.
 В случай на седалки, които могат да бъдат завъртени или поставени в други ориентации, предназначени за ползване, когато превозното средство е неподвижно, изискванията по параграф 8.1.1 се прилагат само за ориентациите, посочени за нормално използване, когато превозното средство е в движение, в съответствие с настоящото правило.
 8.2. Общи изисквания
 8.2.1.
 Обезопасителните колани, системите за обезопасяване и системите за обезопасяване на деца ISOFIX съобразно таблица 2 към приложение 17 — допълнение 3 се закрепват към устройства за закрепване, отговарящи на изискванията по Правило No 14, по отношение на устройството и размерите, броя на устройствата за закрепване и изискванията за якост.
 8.2.2.
 Обезопасителните колани, системите за обезопасяване и системите за обезопасяване на деца ISOFIX, препоръчани за ползване от производителя в съответствие с таблици 1 и 2 от приложение 17 — допълнение 3, се монтират така, че да работят задоволително и да ограничават риска от нараняване в случай на злополука. По-специално, те трябва да бъдат монтирани така, че:
 8.2.2.1.
 лентите да не могат да заемат опасни конфигурации;
 8.2.2.2.
 да е намалена до минимум опасността от плъзгане на правилно разположения колан от рамото на потребителя в резултат от неговото/нейното движение напред;
 8.2.2.3.
 да е намален до минимум рискът от повреждане на лентата при контакт с остри части на превозното средство или конструкцията на седалката, системи за обезопасяване на деца или системи за обезопасяване на деца ISOFIX, препоръчани за ползване от производителя в съответствие с таблици 1 и 2 към приложение 17 — допълнение 3.
 8.2.2.4.
 Всеки обезопасителен колан за всяко място за сядане се проектира и монтира така, че да бъде леснодостъпен за използване. Освен това, когато цялата седалка, възглавницата на седалка и/или облегалката на седалката могат да се сгъват, за да осигурят достъп в задната част на превозното средство или до отделението за стоки или багаж, след сгъване и връщане на такава седалка в положение за сядане обезопасителните колани за тези седалки трябва да са достъпни за ползване и да могат лесно да се изтеглят отдолу или отзад на седалката от едно лице съгласно указанията в инструкцията за експлоатация на превозното средство, без да е необходимо то да е било обучено или да има практика.
 8.2.2.5.
 Техническата служба проверява дали при зацепен език в ключалката и без седалката да е


text:
заета от потребител:
 8.2.2.5.1.
 възможната хлабина в колана не пречи на правилното монтиране на системи за обезопасяване на деца, препоръчани от производителя, и
 8.2.2.5.2.
 в случай на колан с три точки може да се приложи опън най-малко 50 N в разхлабения участък от колана чрез външно прилагане на опън в диагоналната му част.
 8.3. Специални изисквания към корави части, вградени в обезопасителни колани или системи за обезопасяване
 8.3.1.
 Недеформиращите се части, като ключалки, регулиращи устройства и присъединителни приспособления, не трябва да увеличават риска от нараняване на потребителя или други пътници в превозното средство в случай на злополука.
 8.3.2.
 Устройството за освобождаване на ключалката трябва да бъде ясно видимо и леснодостъпно за потребителя и проектирано така, че да не може да се отвори непреднамерено или случайно. Ключалката се разполага на такова място, че да бъде леснодостъпна за спасител, който трябва да освободи потребителя при извънредна ситуация.
 Ключалката трябва да бъде така монтирана, че когато е под натоварване и когато издържа теглото на потребителя, да се освобождава от потребителя с едно просто движение в една посока с която и да е ръка.
 В случай на обезопасителни колани или системи за обезопасяване за предни външни места за сядане, освен ако това не са колани с цялостно обхващане, ключалката трябва също да може да се блокира по същия начин.
 Извършва се проверка, за да се установи, че ако ключалката е в контакт с потребителя, ширината на контактната повърхност е не по-малка от 46 mm.
 Извършва се проверка, за да се установи, че ако ключалката е в контакт с потребителя, контактната повърхност удовлетворява изискванията по параграф 6.2.2.1 към настоящото правило.
 8.3.3.
 Когато коланът се носи, той трябва да се регулира автоматично, за да пасва на потребителя, или да е проектиран така, че ръчното регулиращо устройство да е леснодостъпно за седнал потребител и да е удобно и лесно за ползване. Коланът трябва да може да се затяга с една ръка, за да пасва на телосложението на потребителя и на положението на седалката в превозното средство.
 8.3.4.
 Обезопасителните колани или системите за обезопасяване, включващи прибиращи устройства, трябва да бъдат така монтирани, че прибиращите устройства да могат да действат правилно и да прибират ефикасно лентата на мястото ѝ.
 8.3.5.
 За да се уведоми(ят) потребителя(ите) на превозното средство за предвидените възможности за превоз на деца, превозните средства от категории M1 и N1 трябва за отговарят на информационните изисквания по приложение 17. Всяко превозно средство от категория M1 трябва да бъде оборудвано с позиции ISOFIX в съответствие с приложимите предписания на Правило No 14.
 Първата позиция ISOFIX трябва да позволява като минимум монтирането на една от трите системи, гледащи напред, съгласно допълнение 2 към приложение 17; втората позиция ISOFIX трябва да позволява като минимум монтирането на една от трите системи, гледащи назад, съгласно допълнение 2 към приложение 17. За тази втора позиция ISOFIX, в случай че монтирането на система, гледаща назад, не е възможно на втория ред седалки в превозното средство, поради неговото разпределение, се допуска монтиране на една от шестте системи на всяка позиция в превозното средство.
 9. СЪОТВЕТСТВИЕ


text:
НА ПРОИЗВОДСТВОТО
 Процедурите за гарантиране на съответствието на производството трябва да отговарят на разпоредбите на приложение 2 към спогодбата (E/ECE/324-E/ECE/TRANS/505/Rev.2), като се съблюдават следните изисквания:
 9.1.
 Всеки тип превозно средство или обезопасителен колан или система за обезопасяване, одобрени по реда на настоящото правило, трябва да бъдат произведени така, че да отговарят на одобрения тип, като отговарят на изискванията, предвидени в параграфи 6, 7 и 8.
 9.2.
 Спазват се минималните изисквания за процедурите за контрол на съответствието на производството, предвидени в приложение 14 към настоящото правило.
 9.3.
 Органът, издал одобрението на типа, може по всяко време да проверява методите за контрол на съответствието, прилагани във всяко производствено предприятие. Нормалната честота на тези проверки е два пъти годишно.
 10. САНКЦИИ ПРИ НЕСЪОТВЕТСТВИЕ НА ПРОИЗВОДСТВОТО
 10.1.
 Издаденото по реда на настоящото правило одобрение за тип превозно средство, тип обезопасителен колан или система за обезопасяване може да бъде оттеглено, ако предвидените в параграф 9.1 изисквания не се изпълняват или ако избраният обезопасителен колан (обезопасителни колани) или система (системи) за обезопасяване не са издържали предписаните в параграф 9.2 проверки.
 10.2.
 Ако страна по спогодбата, която прилага настоящото правило, оттегли дадено от нея одобрение, тя уведомява незабавно останалите страни по спогодбата, прилагащи това правило, като изпраща съобщение, съставено по образеца, даден в приложение 1A или 1Б към настоящото правило (според случая).
 11. ПРОМЕНИ И РАЗШИРЕНИЯ НА ИЗДАДЕНО ОДОБРЕНИЕ НА ТИП ПРЕВОЗНО СРЕДСТВО ИЛИ ТИП ОБЕЗОПАСИТЕЛЕН КОЛАН, ИЛИ СИСТЕМА ЗА ОБЕЗОПАСЯВАНЕ
 11.1.
 Всяко изменение на типа превозно средство, типа обезопасителен колан или система за обезопасяване или и на двете се нотифицира пред административния орган, издал одобрението за типа превозно средство или типа обезопасителен колан или система за обезопасяване. В такива случаи органът може:
 11.1.1.
 да прецени, че е малко вероятно внесените изменения да окажат съществено неблагоприятно въздействие и че превозното средство или обезопасителният колан или системата за обезопасяване продължават да отговарят на изискванията; или
 11.1.2.
 да изиска допълнителен протокол от изпитвания от техническата служба, компетентна да извършва съответните изпитвания.
 11.2.
 Без да се засяга прилагането на разпоредбите на параграф 11.1, вариант на превозното средство, чиято маса в готовност за движение е по-малка от масата на превозното средство, подложено на изпитванията за одобряване, не се разглежда като изменение на типа превозно средство.
 11.3.
 Потвърждението или отказът на одобрение, в което се посочват измененията, се съобщава по реда на параграф 5.2.3 или 5.3.3 на държавите-страни по спогодбата, прилагащи това правило.
 11.4.
 Компетентният орган, който разрешава разширяването на одобрението, му приписва сериен номер и уведомява за издаването му държавите страни по Спогодбата от 1958 г., прилагащи настоящото правило, като изпраща съобщение, съставено по образеца, даден в приложение 1A или 1Б към настоящото правило.
 12. ОКОНЧАТЕЛНО ПРЕКРАТЯВАНЕ НА ПРОИЗВОДСТВОТО
 Ако притежателят на сертификат за одобрение напълно преустанови производството на одобрено по настоящото правило устройство, той трябва да информира за това органа, който е издал одобрението. При получаване на съответното съобщение този орган трябва да уведоми за това другите страни по Спогодбата от 1958 г., които прилагат настоящото правило, посредством уведомителен формуляр, отговарящ на образеца в приложение 1А към настоящото правило.
 13.


text:
ИНСТРУКЦИИ
 В случаите на обезопасителен колан, доставян отделно от превозно средство, инструкциите за опаковане и монтиране трябва ясно да посочват типа или типовете превозното средство или средства, за които е предназначен този колан.
 14. НАИМЕНОВАНИЯ И АДРЕСИ НА АДМИНИСТРАТИВНИТЕ ОТДЕЛИ И НА ТЕХНИЧЕСКИТЕ СЛУЖБИ, ОТГОВАРЯЩИ ЗА ПРОВЕЖДАНЕТО НА ИЗПИТВАНИЯ ЗА ТИПОВО ОДОБРЕНИЕ
 Страните, подписали Спогодбата от 1958 г., които прилагат настоящото правило трябва да съобщават на секретариата на ООН наименованията и адресите на техническите служби, които отговарят за провеждането на изпитванията за даване на одобрение, както и тези на административните отдели, предоставящи одобрение и на които се изпращат формуляри, удостоверяващи одобрение, разширение, отказ за издаване на одобрение, отменяне или окончателно прекратяване на производство, издадени в други страни.
 15. ПРЕХОДНИ РАЗПОРЕДБИ
 15.1. Одобрения на тип превозно средство
 15.1.1.
 Считано от датата на влизане в сила на притурка 15 към серията от изменения 04, никоя страна по спогодбата, прилагаща настоящото правило, не може да отказва издаване на типови одобрения на ИКЕ по реда на настоящото правило, във вида му след притурка 15 към серията от изменения 04.
 15.1.2.
 След изтичане на 2 години от влизането в сила на притурка 15 към серията от изменения 04 на настоящото правило, страните по спогодбата, прилагащи настоящото правило, са длъжни да издават типови одобрения на ИКЕ, само когато са изпълнени изискванията на настоящото правило, изменено с притурка 15 към серията от изменения 04.
 15.1.3.
 След изтичане на 7 години от влизането в сила на притурка 15 към серията от изменения 04 на настоящото правило, страните по спогодбата, прилагащи настоящото правило, могат да отказват признаване на одобрения, които не са издадени в съответствие с притурка 15 към серията от изменения 04 на настоящото правило. Същевременно, съществуващите одобрения за превозни средства от категории, различни от M1, които не са засегнати от притурка 15 към серията от изменения 04 на настоящото правило, остават валидни и страните по спогодбата, прилагащи това правило, следва да продължат да ги приемат.
 15.1.3.1.
 Същевременно, считано от 1 октомври 2000 г., за превозните средства от категориите M1 и N1, страните по спогодбата, прилагащи настоящото правило, могат да отказват признаване на типови одобрения на ИКЕ, които не са издадени в съответствие с притурка 8 към серията от изменения 04 на настоящото правило, ако не са изпълнени изискванията за информация по параграф 8.3.5 и приложение 17.
 15.2. Монтиране на обезопасителни колани
 Тези преходни разпоредби се прилагат само по отношение на монтирането на обезопасителни колани в превозни средства и не променят маркировката на обезопасителния колан.
 15.2.1.
 Считано от датата на влизане в сила на притурка 12 към серията от изменения 04, никоя страна по спогодбата, прилагаща настоящото правило, не може да отказва издаване на типови одобрения на ИКЕ по реда на настоящото правило, изменено с притурка 12 към серията от изменения 04.
 15.2.2.
 След изтичане на 36 месеца от датата на официално влизане в сила, посочена в параграф 15.2.1, страните по спогодбата, прилагащи настоящото правило, издават типови одобрения на ИКЕ, само когато са изпълнени изискванията на настоящото правило, изменено с притурка 12 към серията от изменения 04.
 15.2.3.


text:
След изтичане на 60 месеца от датата на официално влизане в сила, посочена в параграф 15.2.1, страните по спогодбата, прилагащи настоящото правило, могат да отказват признаване на одобрения, които не са издадени в съответствие с притурка 12 към серията от изменения 04 на настоящото правило.
 15.2.4.
 Считано от датата на влизане в сила на притурка 14 към серията от изменения 04, никоя страна по спогодбата, прилагаща настоящото правило, не може да отказва издаване на типови одобрения на ИКЕ по реда на настоящото правило, изменено с притурка 14 към серията от изменения 04.
 15.2.5.
 Считано от датата на влизане в сила на притурка 16 към серията от изменения 04, никоя страна по спогодбата, прилагаща настоящото правило, не може да отказва издаване на типови одобрения на ИКЕ по реда на настоящото правило, изменено с притурка 16 към серията от изменения 04.
 15.2.6.
 След изтичане на 36 месеца от датата на официално влизане в сила, посочена в параграф 15.2.4, страните по спогодбата, прилагащи настоящото правило, са длъжни да издават типови одобрения на ИКЕ, само когато са изпълнени изискванията на настоящото правило, изменено с притурка 16 към серията от изменения 04.
 15.2.7.
 След изтичане на 60 месеца от датата на официално влизане в сила, посочена в параграф 15.2.4, страните по Спогодбата, прилагащи настоящото правило, могат да отказват признаване на одобрения, които не са издадени в съответствие с притурка 14 към серията от изменения 04 на настоящото правило.
 15.2.8.
 След 16 юли 2006 г. страните по спогодбата, прилагащи настоящото правило, са длъжни да издават одобрения, само когато типът превозно средство отговаря на изискванията на настоящото правило, изменено с притурка 16 към серията от изменения 04.
 1.5.2.9.
 След 16 юли 2008 г. страните по спогодбата, прилагащи настоящото правило, могат да отказват признаване на одобрения на превозни средства от категория N1, които не са издадени в съответствие с притурка 16 към серията от изменения 04 на настоящото правило.
 (1) Съгласно дефиницията в Консолидираното решение за конструкцията на превозните средства (R.E.3), приложение 7 (документ TRANS/WP.29/78/Rev.1/Amend.2).
 (2) Съгласно дефиницията в Консолидираното решение за конструкцията на превозните средства (R.E.3), приложение 7 (документ TRANS/WP.29/78/Rev.1/Amend.2).
 (3) 1 за Германия, 2 за Франция, 3 за Италия, 4 за Нидерландия, 5 за Швеция, 6 за Белгия, 7 за Унгария, 8 за Чешката република, 9 за Испания, 10 за Сърбия и Черна гора, 11 за Обединеното кралство, 12 за Австрия, 13 за Люксембург, 14 за Швейцария, 15 (не е присвоен), 16 за Норвегия, 17 за Финландия, 18 за Дания, 19 за Румъния, 20 за Полша, 21 за Португалия, 22 за Руската федерация, 23 за Гърция, 24 за Ирландия, 25 за Хърватия, 26 за Словения, 27 за Словакия, 28 за Беларус, 29 за Естония, 30 (не е присвоен), 31 за Босна и Херцеговина, 32 за Латвия, 33 (не е присвоен), 34 за България, 35 (не е присвоен), 36 за Литва, 37 за Турция, 38 (не е присвоен), 39 за Азербайджан, 40 за Бившата югославска република Македония, 41 (не е присвоен), 42 за Европейската общност (одобренията се издават от държавите-членки, които полагат съответните национални символи по ИКЕ),


text:
43 за Япония, 44 (не е присвоен), 45 за Австралия, 46 за Украйна, 47 за ЮАР, 48 за Нова Зеландия, 49 за Кипър, 50 за Малта, 51 за Република Корея. Следващите числа се присвояват на останалите страни в хронологичния ред, в който те ратифицират или се присъединяват към Спогодбата за приемане на единни технически предписания за колесните превозни средства, за оборудването и частите, които могат да се монтират и/или използват в тях, както и за условията за взаимно признаване на предоставяните типови одобрения, издавани въз основа на тези предписания, като така присвояваните числа се съобщават от генералния секретар на ООН на участващите в спогодбата страни.
 (4) Виж бележката под линия към параграф 5.2.4.1.
 (5) g = 9,81 m/sec2
 (6) Виж параграф 7.4.1.6.4.3.
 (7) g = 9,81 m/s2
 (8) Документ TRANS/WP.29/78/Rev.1/Amend.2.
 ПРИЛОЖЕНИЕ 1A
 СЪОБЩЕНИЕ
 (максимален формат: A4 (210 × 297 mm))
 ПРИЛОЖЕНИЕ 1Б
 СЪОБЩЕНИЕ
 (максимален формат: A4 (210 × 297 mm))
 ПРИЛОЖЕНИЕ 2
 ОФОРМЛЕНИЕ НА ЗНАЦИТЕ ЗА ТИПОВО ОДОБРЕНИЕ
 1.
 Оформление на знаците за типово одобрение на превозно средство, отнасящи се до монтирането на обезопасителните колани
 Образец A
 (Виж параграф 5.2.4 от настоящото правило)
 a = 8 mm минимум
 Горепоказаният знак за типово одобрение, поставен на превозно средство, показва, че съответният тип превозно средство, по отношение на обезопасителните колани, е одобрен в Нидерландия (E4), съобразно Правило No 16. Номерът на одобрението показва, че то е издадено в съответствие с изискванията на Правило No 16, изменено съгласно серията от изменения 04 .
 Образец Б
 (Виж параграф 5.2.5 от настоящото правило)
 a = 8 mm минимум
 Горепоказаният знак за типово одобрение, поставен на превозно средство, показва, че съответният тип превозно средство е одобрен в Нидерландия (E4) съобразно Правило No 16 и Правило No 52 (1). Цифрите на номера на одобрението показват, че по време на издаването му в Правило No 16 вече са включени серията от изменения 04, а в Правило No 52 — серията от изменения 01.
 2.
 Оформление на знаците за типово одобрение на обезопасителни колани (вж. параграф 5.3.5 от настоящото правило)
 a = 8 mm минимум
 Коланът, носещ горепоказаните знаци за одобрение, e триточков колан (А), снабден с преобразувател(и) на енергия (е) и е одобрен в Нидерландия (E4) под номер 042439, като по време на одобряването правилото вече е включвало серията от изменения 04.
 Коланът, носещ горепоказаните знаци за одобрение, е надбедрен колан (В), снабден с прибиращо устройство тип 4 с възприемане на повече от един сигнал (m) и е одобрен в Нидерландия (E4) под номер 042489, като по време на одобряването правилото вече е включвало серията от изменения 04.
 Бележка:
 Номерът на одобрението и допълнителният символ(символи) се поставят в близост до окръжността, над или под буквата E или вляво или вдясно от тази буква. Цифрите на номера на одобрeнието се поставят от едната страна на буквата E и се подреждат в едно направление. Допълнителният символ(символи) се поставят диаметрално противоположно спрямо номера на одобрението. Използването на римски цифри в номера на одобрението следва да се избягва, за да не се допусне объркване с други символи.
 Коланът, носещ горепосочените знаци за


text:
одобрение, e специален колан (S), снабден с преобразувател на енергия (e) и е одобрен в Нидерландия (E4) под номер 0422439, като по време на одобряването правилото вече е включвало серията от изменения 04.
 Коланът, носещ горепоказаните знаци за одобрение, e част от система за обезопасяване (Z), а също така е и специален колан (S), снабден с преобразувател на енергия (e). Коланът е одобрен в Нидерландия (E4) под номер 0424391, като по време на одобряването правилото вече е включвало серията от изменения 04.
 a = 8 мм минимум
 Коланът, носещ горепоказаните знаци за одобрение, e триточков колан (А) с възприемане на повече от един сигнал (m) с прибиращо устройство тип 4N (r4N), за който е издадено типово одобрение в Нидерландия (E4) под номер 042439, като по време на издаване на одобрението правилото вече е включвало серията от изменения 04. Този колан не бива да се монтира в превозни средства от категория М1.
 Коланът, носещ горепоказаните знаци за одобрение, е триточков колан (А), снабден с преобразувател на енергия (е), одобрен като отговарящ на специфичните изисквания на параграф 6.4.1.3.3 от настоящото правило, който има прибиращото устройство тип 4 (r4) с възприемане на повече от един сигнал (m), за който е издадено типово одобрение в Нидерландия (E4) под номер 042439. Първите две цифри показват, че по време на издаване на одобрението правилото вече е включвало серията от изменения 04. Този колан се монтира в превозни средства, оборудвани с въздушна възглавница в съответното място за сядане.
 (1) Вторият номер е даден единствено като пример.
 ПРИЛОЖЕНИЕ 3
 СХЕМА НА АПАРАТУРА ЗА ИЗПИТВАНЕ НА ДЪЛГОТРАЙНОСТ НА ПРИБИРАЩО УСТРОЙСТВО
 ПРИЛОЖЕНИЕ 4
 СХЕМА НА АПАРАТУРА ЗА ИЗПИТВАНЕ БЛОКИРОВКАТА НА АВАРИЙНИ ПРИБИРАЩИ УСТРОЙСТВА С БЛОКИРОВКА
 На фигурата е показана подходяща апаратура за изпитване, която включва задвижвана от двигател гърбица, следяща ролка, към която е закрепена посредством тел малка количка, поставена на релси. Комбинацията на конструкцията на гърбицата и скоростта на двигателя е такава, че да даде исканото ускорение при степен на увеличение на ускорението, както е посочено в параграф 7.6.2.2 от настоящото правило и ходът е нагласен да бъде повече от максималния допустим при движение на лентата преди блокиране.
 На количката е монтирано носещо устройство, което може да се завърта, за да позволи на прибиращото устройство да бъде монтирано в различни положения спрямо посоката на движение на количката.
 Когато се изпитват прибиращи устройства на чувствителност спрямо движение на лента, прибиращото устройство се монтира на подходящо закрепена опора и лентата се прикрепва към количката.
 Когато се провеждат тези изпитвания, при изпитвателното монтиране се включват всякакви опори и др., доставени от производителя или неговия представител, за да се симулира възможно най-добре предвиденото монтиране в превозното средство.
 Всякакви допълнителни скоби и др., необходими, за да се симулира възможно най-добре предвиденото монтиране в превозното средство, трябва да бъдат доставени от производителя или неговия представител.
 ПРИЛОЖЕНИЕ 5
 СХЕМА НА АПАРАТУРА ЗА ИЗПИТВАНЕ ЗА УСТОЙЧИВОСТ НА ПРАХ
 (размерите са в милиметри)
 ПРИЛОЖЕНИЕ 6
 ОПИСАНИЕ НА КОЛИЧКА, СЕДАЛКА, УСТРОЙСТВА ЗА ЗАКРЕПВАНЕ И СПИРАЧНО УСТРОЙСТВО
 1. КОЛИЧКА
 За изпитванията на обезопасителни колани се използва количката, носеща само седалка,


text:
с маса 400 ± 20 kg. За изпитванията на системи за обезопасяване количката с прикрепената конструкция на превозното средство трябва да бъде с маса 800 kg. При необходимост общата маса на количката и на конструкцията на превозното средство може да бъде увеличена със стъпка от 200 kg. В никакъв случай общата маса не може да се различава от номиналната стойност с повече от ± 40 kg.
 2. СЕДАЛКА
 С изключение на случаите на изпитвания на системи за обезопасяване, седалката трябва да бъде с корава конструкция и да има гладка повърхност. Спазват се данните от фигура 1 към настоящото приложение, като се вземат мерки да няма контакт между колана и която и да е метална част.
 3. УСТРОЙСТВА ЗА ЗАКРЕПВАНЕ
 3.1.
 В случай на колан, оборудван с устройство за регулиране по височина съгласно параграф 2.14.6 от настоящото правило, устройството трябва да бъде закрепено или към корава рама, или към част от превозното средство, към която нормално се монтира, която част трябва да се закрепи здраво към изпитвателната количка.
 3.2.
 Устройствата за закрепване се разполагат по начина, показан на фигура 1. Означенията, които отговарят на разположението на устройствата за закрепване, трябва да показват къде да се присъединят краищата на колана към количката или към датчика за товар в зависимост от случая. Устройствата за закрепване при нормално използване трябва да бъдат в точки A, B и K, ако дължината на лентата между горния край на ключалката и отвора за закрепване на опората за лентата е не повече от 250 mm. В противен случай се използват точките A1 и B1. Допускът в местоположението на точките на закрепване трябва да бъде такъв, че всяка точка на закрепване да бъде разположена най-много на 50 mm от съответните точки А, В и К, посочени на фигура 1, или А1, В1 и К в зависимост от случая.
 3.3.
 Конструкцията, носеща устройствата за закрепване, трябва да бъде корава. Горните устройства за закрепване не трябва да бъдат изместени на повече от 0,2 mm в надлъжна посока, когато се приложи товар от 98 daN в тази посока. Количката трябва да бъде изработена така, че да не се получават остатъчни деформации в частите, носещи устройствата за закрепване по време на изпитване.
 3.4.
 Когато за закрепване на прибиращото устройство е необходимо четвърто устройство за закрепване:
 —
 то трябва да бъде разположено във вертикална надлъжна равнина, минаваща през точката К;
 —
 то трябва да може да позволява прибиращото се устройство да се наклонява под ъгъла, предвиден от производителя;
 —
 то трябва да бъде разположено на дъга от окръжност с радиус КВ1 = 790 mm, ако дължината между горния водач на лентата и изхода на лентата при прибиращото устройство е не по-малка от 540 mm, или при други случаи на дъга от окръжност с център К и радиус 350 mm.
 4. СПИРАЧНО УСТРОЙСТВО
 4.1.
 Устройството се състои от два идентични, паралелно монтирани преобразувателя, с изключение на случаите на системи за обезопасяване, когато трябва да се използват четири преобразувателя за номинална маса 800 kg. Ако е необходимо, може да се използва допълнителен преобразувател за всеки 200


text:
kg увеличение на номиналната маса. Всеки преобразувател съдържа:
 —
 външна обвивка, образувана от стоманена тръба;
 —
 енергопоглъщаща тръба от полиуретан;
 —
 полирано маслинообразно стоманено тяло, проникващо в енергопоглъщащата тръба; и
 —
 вал и ударен накрайник.
 4.2.
 Размерите на различните части на този преобразувател на енергия са посочени на фигури 2, 3 и 4.
 4.3.
 Стойностите на характеристиките на енергопоглъщащия материал са дадени в таблица 1 към настоящото приложение. Непосредствено преди всяко изпитване тръбите трябва да бъдат кондиционирани при температура между 15 и 25 oС най-малко 12 часа, без да бъдат използвани. Температурата на спирачното устройство по време на динамичното изпитване на обезопасителни колани и системи за обезопасяване трябва да бъде същата, както при изпитването за калибриране с точност ± 2 oС. Изискванията относно спирачното устройство са посочени в приложение 8 към настоящото правило. Допуска се използването на всяко друго устройство, което дава еквивалентни резултати.
 Таблица 1
 Стойности на характеристиките на енергопоглъщащия материал
 (ASTM (Aмериканско общество за изпитвания и материали) метод D 735, освен ако не е посочено друго)
 Твърдост по Шор А:
 95 ± 2 при температура 20 ± 5 oC
 Якост на разрушаване:
 R0 > 343 daN/cm2
 Минимално удължение:
 A0 > 400 %
 Модул при 100 % удължение:
 > 108 daN/cm2
 Модул при 300 % удължение:
 > 235 daN/cm2
 Крехкост при ниска температура (ASTM метод D 736):
 5 часа при - 55 oC
 Остатъчна деформация при натиск (метод B):
 22 часа при 70 oC < 45 %
 Плътност при 25 oC:
 между 1,05 и 1,10
 Стареене във въздух (ASTM метод D 573)
 70 часа при 100 oC
 —
 твърдост по Шор А: максимално отклонение ± 3
 —
 якост на разрушаване: намаление < 10 % от R0
 —
 удължение: намаление < 10 % от A0
 —
 маса: намаление < 1 %
 Потапяне в масло (ASTM метод No 1 Масло):
 70 часа при 100 oC
 —
 твърдост по Шор А: максимално отклонение ± 4
 —
 якост на разрушаване: намаление < 15 % от R0
 —
 удължение: намаление < 10 % от A0
 —
 обем: увеличение < 5 %
 Потапяне в масло (ASTM метод No 3 Масло):
 70 часа при 100 oC
 —
 якост на разрушаване: намаление < 15 % от R0
 —
 удължение: намаление < 15 % от A0
 —
 обем: увеличение < 20 %
 Потапяне в дестилирана вода:
 1 седмица при 70 oC
 —
 якост на разрушаване: намаление < 35 % от R0
 —
 удължение: намаление < 20 % от A0.
 Фигура 1
 Количка, седалка, устройство за закрепване
 Фигура 2
 Спирачно устройство
 Фигура 3
 Спирачно устройство
 (Полиуретанова тръба)(сглобена)
 Повърхност на цилиндъра (дорник)
 Допустимо отклонение на стегнатост ±0,2
 Всички размери са в mm
 Фигура 4
 Спирачно устройство
 (маслинообразен бутон)
 Повърхност
 Допустимо отклонение на стегнатост ±0,1
 ПРИЛОЖЕНИЕ 7
 ОПИСАНИЕ НА МАНЕКЕНА
 1. ИЗИСКВАНИЯ КЪМ МАНЕКЕНА
 1.1. Общи положения
 Главните характеристики на манекена са посочени на фигури и таблици, както следва:
 Фигура 1
 Поглед отстрани на глава, врат и торс
 Фигура 2
 Поглед отпред на глава, врат и торс
 Фигура 3
 Поглед отстрани на ханш, бедро и долна част на крака
 Фигура 4


text:
Поглед отпред на ханш, бедро и долна част на крака
 Фигура 5
 Основни размери
 Фигура 6
 Манекен в седнало положение, показващо:
 местоположение на центъра на тежестта;
 местоположение на точките, където се измерва преместване, и
 височина на рамото.
 Таблица 1
 Справочен номер, наименование, материали и основни размери за компоненти на манекена
 Таблица 2
 Маса на глава, врат, торс, бедро и долна част на крак.
 1.2. Описание на манекена
 1.2.1. Конструкция на долната част на крака (вж. фигури 3 и 4)
 Конструкцията на долната част на крака се състои от три компонента:
 —
 плоча за долна част на ходилото (30);
 —
 тръба за пищял (29); и
 —
 тръба за коляно (26).
 Тръбата за коляно има две изпъкналости, които ограничават движението на долната част на крака спрямо бедрото.
 Долната част на крака може да се върти назад около 120o от изправеното положение.
 1.2.2. Конструкция на бедро (вж. фигури 3 и 4)
 Конструкцията на бедрото се състои от три компонента:
 —
 тръба за коляно (22);
 —
 прът за бедро (21);
 —
 тръба за ханша (20).
 Движението на коляното е ограничено от два прореза в коленната тръба (22), които се зацепват с издатъците на долната част на крака.
 1.2.3. Конструкция на торса (вж. фигури 1 и 2)
 Конструкцията на тялото (торс) се състои от следните компоненти:
 —
 тръба за ханша (2);
 —
 ролкова верига (4);
 —
 ребра (6) и (7);
 —
 гръдна кост (8);
 —
 устройства за закрепване на верига (3) и частично (7) и (8).
 1.2.4. Врат (вж. фигура 1 и 2)
 Вратът е съставен от седем полиуретанови дискове (9). Степента на съпротивление на деформация може да се регулира посредством опъващо устройство на веригата.
 1.2.5. Глава (вж. фигури 1 и 2)
 Главата (15) е куха; полиуретанът е усилен със стоманена плоча (17). Опъващото устройство на веригата, което позволява вратът да бъде регулиран, се състои от полиамидна подпора (10), дистанционна втулка (11) и опъващ компонент (12 и 13). Главата може да се върти при връзката между първия и втория шийни прешлени (става на първия шиен прешлен), която се състои от регулиращо устройство (14) и (18), дистанционен елемент (16) и полиамидна подпора (10).
 1.2.6. Коленна става (вж. фигура 4)
 Долната част на крака и бедрата са съединени посредством тръба (27) и опъващо устройство (28).
 1.2.7. Става при ханша (вж. фигура 4)
 Бедрата и тялото (торс) са свързани посредством тръба (23), фрикционни пластини (24) и опъващо устройство (25).
 1.2.8. Полиуретан
 Тип
 :
 PU 123 CH съединение
 Твърдост
 :
 50—60 по Шор A
 1.2.9. Престилки
 Манекенът е покрит със специална престилка (вж. таблица 1).
 2. УСТРОЙСТВА ЗА КОРЕКЦИЯ
 2.1. Общи положения
 За да се калибрира манекенът към дадени стойности и неговата обща маса, разпределението на масата трябва да се регулира посредством шест коригиращи тежести по 1 kg всяка, които могат да се поставят на ставата на ханша. Други шест полиуретанови тежести по 1 kg всяка се поставят на гърба на торса.
 3. ВЪЗГЛАВНИЦА
 Между гръдния кош на манекена и престилката се поставя възглавница от полиуретанова пяна със следните характеристики:
 —
 твърдост:
 7—10 по Шор A
 —
 дебелина:
 25


text:
mm ± 5
 Възглавницата трябва да бъде заменяема.
 4. РЕГУЛИРАНЕ НА СТАВИТЕ
 4.1. Общи положения
 За да се постигнат възпроизводими резултати, е необходимо да се определи и проверява триенето при всяка става.
 4.2. Колянна става
 Затяга се коленната става.
 Установяват се бедрото и пищялът вертикално.
 Завърта се пищялът през 30o.
 Постепенно се разхлабва опъващото устройство (28), докато пищялът започне да пада под въздействие на собственото си тегло.
 Фиксира се опъващото устройство в това положение.
 4.3. Бедрена става
 Затяга се бедрената става.
 Поставят се бедрата в хоризонтално положение и торсът във вертикално положение.
 Завърта се торсът напред, докато образува ъгъл 60o с бедрата.
 Постепенно се разхлабва опъващото устройство, докато торсът започне да пада под въздействие на собственото си тегло.
 Фиксира се опъващото устройство в това положение.
 4.4. Става на първия шиен прешлен
 Регулира се ставата на първия шиен прешлен, така че тя да издържа само собственото си тегло в предна и задна посока.
 4.5. Врат
 Вратът може да бъде регулиран посредством верижното опъващо устройство (13). Когато вратът е регулиран, горният край на опъващото устройство трябва да се премества между 4 и 6 cm, когато е подложен на хоризонтален товар от 10 daN.
 Таблица 1
 Справочен No
 Наименование
 Материал
 Размери
 1
 Материал на тялото
 полиуретан
 —
 2
 Тръба за ханша
 стомана
 76 × 70 × 100 mm
 3
 Присъединителни приспособления за верига
 стомана
 25 × 10 × 70 mm
 4
 Ролкова верига
 стомана
 3/4
 5
 Плоскост за рамене
 полиуретан
 —
 6
 Валцован профил
 стомана
 30 × 30 × 3 × 250 mm
 7
 Ребра
 перфориран стоманен лист
 400 × 85 × 1,5 mm
 8
 Гръдна кост
 перфориран стоманен лист
 250 × 90 × 1,5 mm
 9
 Дискове (6)
 полиуретан
 ø 90 × 20 mm
 ø 80 × 20 mm
 ø 75 × 20 mm
 ø 70 × 20 mm
 ø 65 × 20 mm
 ø 60 × 20 mm
 10
 Подпора
 полиамид
 60 × 60 × 25 mm
 11
 Дистанционна втулка
 стомана
 40 × 40 × 2 × 50 mm
 12
 Опъвателен болт
 стомана
 M16 × 90 mm
 13
 Опъвателна гайка
 стомана
 M16
 14
 Опъващо устройство за става на първия шиен прешлен
 стомана
 ø 12 × 130 mm (M12)
 15
 Глава
 полиуретан
 —
 16
 Дистанционна втулка
 стомана
 ø 18 × 13 × 17 mm
 17
 Усилваща планка
 стомана
 30 × 3 × 500 mm
 18
 Опъвателна гайка
 стомана
 M12 mm
 19
 Бедра
 полиуретан
 —
 20
 Тръба за ханша
 стомана
 76 × 70 × 80 mm
 21
 Прът за бедро
 стомана
 30 × 30 × 440 mm
 22
 Колянна тръба
 стомана
 52 × 46 × 40 mm
 23
 Съединителна тръба за ханша
 стомана
 70 × 64 × 250 mm
 24
 Фрикционни пластини (4)
 стомана
 160 × 75 × 1 mm
 25
 Опъващо устройство
 стомана
 M12 × 320 mm +
 Планки и гайки
 26
 Коленна тръба
 стомана
 52 × 46 × 160
 27
 Съединителна тръба за коляно
 стомана
 44 × 39 × 190 mm
 28
 Опъвателна планка
 стомана
 ø 70 × 4 mm
 29
 Тръба за пищял
 стомана
 50 × 50 × 2 ×


text:
460 mm
 30
 Плоча за долната част на ходилото
 стомана
 100 × 170 × 3 mm
 31
 Коригиращи тежести за торса (шест)
 полиуретан
 маса 1 kg всяка
 32
 Възглавница
 полистиренова пяна
 350 × 250 × 25 mm
 33
 Престилка
 памук и полиамидни ленти
 —
 34
 Коригиращи тежести за бедра (шест)
 стомана
 маса 1 kg всяка
 Таблица 2
 Компоненти на манекена
 Маса в килограми
 Глава и врат
 4,6±0,3
 Торс и ръце
 40,3±1,0
 Бедра
 16,2±0,5
 Пищял и ходило
 9,0±0,5
 Обща маса, включително коригиращи тежести
 75,5±1,0
 Фигура 1
 Фигура 2
 Фигура 3
 Фигура 4
 Фигура 5
 Фигура 6
 Всички размери са в mm
 G
 =
 център на тежестта
 T
 =
 измервателна точка на торса (разположена отзад на средната линия на манекена)
 P
 =
 измервателна точка на таза (разположена отзад на средната линия на манекена)
 Измерването на преместването в точката P не трябва да съдържа компоненти на завъртане около оста на ханша и около вертикалната ос.
 ПРИЛОЖЕНИЕ 8
 ИЗОБРАЗЯВАНЕ КРИВАТА НА ЗАКЪСНЕНИЕ НА КОЛИЧКА В ЗАВИСИМОСТ ОТ ВРЕМЕТО
 (Крива при изпитване на спирачни устройства)
 Кривата на закъснение на количката, измерена с инертна маса, за да се получи общо 455 kg ± 20 kg при изпитвания на обезопасителен колан и 910 ± 40 kg при изпитвания на система за обезопасяване, когато номиналната маса на количката и конструкцията на превозното средство е 800 kg, трябва да лежи в щрихованата област на схемата. Ако е необходимо, номиналната маса на количката и прикрепената конструкция на превозното средство може да се увеличи с нараствания от 200 kg, в който случай трябва да се добави допълнителна инертна маса 28 kg на всяко нарастване. Общата маса на количката, конструкцията на превозното средство и техните инертни маси не трябва да се различават с повече от ± 40 kg от номиналната стойност при изпитванията за калибриране. По време на калибриране на спирачното устройство скоростта на количката трябва да бъде 50 km/h ± 1 km/h, а спирачното разстояние на количката трябва да бъде 40 cm ± 2 cm. И в двата случая процедурите за калибровка и измерване трябва да отговарят на международния стандарт ISO 6487:1980; измервателното оборудване трябва да отговаря на техническите изисквания за канал за пренос на данни с клас на честота (CFC) 60.
 ПРИЛОЖЕНИЕ 9
 ИНСТРУКЦИИ
 Всеки обезопасителен колан се придружава с инструкции със следното съдържание или от следния вид на езика или езиците на държавата, в която ще бъде пуснат за продажба:
 1.
 Инструкции за монтиране (не се изискват, когато обезопасителният колан се монтира от производителя на превозното средство), в които се посочва за кои превозни средства е подходящ комплектът колани, както и правилния метод на закрепване на комплекта към превозното средство, вкл. предупреждение за избягване на механично триене на коланите.
 2.
 Инструкции за потребителите (могат да се включат в ръководството за експлоатация на превозното средство, когато обезопасителният колан се монтира от производителя на превозното средство), които съдържат необходимата информация, за да се гарантира, че потребителят ще използва обезопасителния колан максимално ефективно. В тези инструкции се посочва:
 а)
 важността от носене на колана при всички пътувания;
 б)
 правилния начин на носене


text:
на колана, и по-специално:
 —
 предвиденото местоположение на ключалката,
 —
 необходимостта коланите да прилягат плътно при ползване,
 —
 правилното разположение на лентите и необходимостта да се избягва усукването им,
 —
 обстоятелството, че всеки колан трябва да се използва само от един пътник и че коланът не трябва да се поставя около дете, седнало в скута на пътник;
 в)
 начина на работа с ключалката;
 г)
 начина за регулиране на колана;
 д)
 начина на действие на всяко прибиращо устройство, вградено в комплекта, и начина на проверка, че то е било блокирано;
 е)
 препоръчителните начини за почистване на колана и сглобяването му отново след почистване, когато е подходящо;
 ж)
 необходимостта да се подмени обезопасителният колан след ползването му при сериозна злополука, при признаци на голямо изтриване, при срязване или при колан с монтиран визуален индикатор за претоварване, когато има индикация за непригодността на колана за по-нататъшно ползване; или при колан с устройство за максимално натоварване, когато то се е задействало;
 з)
 факта, че коланът не трябва да се поправя или изменя по никакъв начин, тъй като такива промени могат да намалят ефективността му, и по-специално, когато конструкцията на колана позволява да бъдат демонтирани части, трябва да се дадат инструкции, за да се осигури правилното сглобяване отново;
 и)
 факта, че коланът е предназначен за ползване от пътник с телосложение на възрастен;
 й)
 сгъване на колана, когато не се използва.
 3.
 В случая на обезопасителни колани, снабдени с прибиращото устройство тип 4N, в инструкцията за монтаж и на всяка опаковка трябва да бъде обозначено, че този колан не е подходящ за монтиране в пътнически превозни средства с не повече от девет места, включително мястото на водача.
 4.
 Производителят/заявителят осигурява на потребителя изисквания за монтиране за всички превозни средства, в които може да се използва обезопасителен колан с лента за чатала. Производителят на обезопасителен колан с цялостно обхващане трябва да предостави задължителна информация относно монтирането на допълнителните укрепващи елементи за устройствата за закрепване на лентите за чатала и тяхното монтиране във всички превозни средства, в които е предвидена възможност за монтиране.
 ПРИЛОЖЕНИЕ 10
 ДВОЙНО ИЗПИТВАНЕ НА КЛЮЧАЛКА
 ПРИЛОЖЕНИЕ 11
 ИЗПИТВАНИЯ ЗА ИЗТРИВАНЕ И МИКРОПРИПЛЪЗВАНЕ
 Фигура 1
 Процедура тип 1
 Примери на устройства за изпитване, съответстващи на типа на регулиращото устройство
 Пример a
 Пример б
 Фигура 2
 Процедура тип 2
 Фигура 3
 Процедура тип 3 и изпитване за микроприплъзване
 Общ ход: 300 ± 20 mm
 Прилаганият върху изпитвателния стенд товар 5 daN се направлява вертикално по такъв начин, че да се предотвратят люлеенето на товара и усукването на колана.
 Присъединителното приспособление се фиксира на 5 daN както в превозното средство.
 ПРИЛОЖЕНИЕ 12
 ИЗПИТВАНЕ ЗА УСТОЙЧИВОСТ НА КОРОЗИЯ
 1. ИЗПИТВАТЕЛНА АПАРАТУРА
 1.1.
 Апаратурата включва камера за мъгла, резервоар за солен разтвор, доставка на подходящо кондициониран въздух под налягане, една или повече пулверизиращи дюзи, опори за образеца, средства за загряване на камерата и необходимите средства за контрол. Размерите и конструктивните подробности на апаратурата не са задължителни, при условие че се изпълняват условията на изпитването.
 1.2.
 Върху изпитвателните образци не трябва да падат капки от разтвор, отложени по тавана или